
ACTA 


COMMENTARIUM OFFICIALE 


ACTA PII PP. XI 


LITTERAE APOSTOLICAE 


TITULUS BASILICAE MAIORIS PRO CURIALI TEMPLO 8S. PETRI APOSTOLI ET 
8. CAECILIAE VIRG. ET MART., CIVITATIS « MAR DEL PLATA», IN DIOE- 
CESI DE PLATA. 

PIUS PP. XI 


Ad perpetuam rei memoriam. — Ad oras Oceani Atlantici posita 
civitas, quae a Platensi mari vulge Mar del Plata compellatur, iure meri- 
toque ob loci amoenitatem, civiumque atque advenarum frequentiam, 
inter potiores Reipublicae Argentinae recensenda est. Praecipuum huius 
urbis ornamentum, curiale templum, Petro Apostolo et Caeciliae Virgini 
ac Martyri dicatum, structurae magnificentia, molis amplitudine, splendi- 
dis picturis, marmoreis altaribus et conspicuis artis operibus renidet. In- 
numerae fidelium turmae, ex omnibus dioecesis de Plata civitatibus atque 
oppidis peregre confluentes, hoc templum celebrant, plurimis itemque insi- 
gnibus refertum relliquiis, quas inter memorare iuvat Ssmae Crucis 
D. N. I. C. lignum et corpora Ss. Mm. Severi, Maximi, Iustini, Donati, 
Gratiae atque Elpidiae. Antistites et Praesules civitatem invisentes, hoc 
quidem in templo Sacris operantur et conciones ad populum habent, 
quos inter Apostolicus Legatus, qui, annuente venerabili fratre Francisco 
Alberti, Ordinario de Plata, propediem, favente Deo, sollemnem templi 
ipsius peraget consecrationem. Haec animo repetentes, cum dilectus filius 
Aloisius Maria Fanton, hodiernus memoratae ecclesiae parochus, gravis- 
simo suffultas ipsius Episcopi de Plata suffragio, preces humiliter adhi- 
buerit, ut sacram enunciatam aedem ad Basilicae minoris dignitatem 

evehere de Apostolica benignitate dignemur. Nos oeptatis his annuendum 
ultro libenterque existimavimus. Quae cum ita sint, collatis consiliis cum 
venerabili fratre Nostro Antonio S. R. E. Cardinali Vico, Episcopo Por- 
tuensi et Sanctae Rufinae, Sacrorum Rituum Congregationi Praefecto, 
omnibusque rei momentis sedulo studio perpensis, ad maiorem divini cultus 
splendorem et spirituale fidelium bonum, curiale templum Sancti Petri 
Apostolorum Principis et Sanctae Caeciliae Virginis ac Martyris, utroque 
nomine et titulo honoratum, in civitate exstans Mar del Plata appellata, 
intra fines dioecesis de Plata, apostolica Nostra auctoritate, praesentium vi 
perpetuumque in modum, ad dignitatem evehimus Basilicae minoris, cum 
privilegiis et honorificentiis quae minoribus almae huius Urbis Basilicis de 
iure competunt, nempe conopaei, omni tamen auri atque argenti ornatu 
ab eo excluso, tintinnabuli et stemmatis Basilicalis. 

Haec statuimus, mandamus, decernentes praesentes Litteras firmas, va- 
lidas atque efficaces semper exstare ac permanere; suosque plenos atque 
integros effectus sortiri atque obtinere; illisque ad quos pertinent sive perti- 
nere poterunt nunc et in posterum perpetuo suffragari; sicque rite iudi- 
candum esse ac definiendum, irritumque ex nunc et inane fieri si quidquam 
secus, super his, a quovis, auctoritate qualibet, scienter sive ignoranter 
attentari contigerit. Non obstantibus in coritrarium facientibus quibus- 
cumque. 

Datum Romae apud Sanctum Petrum sub anulo Piscatoris, die 1 
mensis ianuarii, anno MDCCCCXXIV, Pontificatus Nostri secundo. 


P. CARD. GASPARRI, a Secretis Status. 


II 


DE CENTENARIIS SOLLEMNIBUS DEDICATIONIS PAPALIS ARCHIBASILICAE 

LATFRANENSIS. 

PIUS PP. XI 

Ad futuram rei memoriam. — Omnium Urbis et Orbis ecclesiarum 
matrem et caput, Lateranensem Ecclesiam, saeculo sexto decimo ab eius- 
dem dedicatione exeunte, sollemniter celebrare summopere decet, cum 
sedes Romanorum Pontificum ipsa sit propria, atque a christifidelibus om- 
nibus, fere ab incunabulis religionis christianae, continenter frequentata 
et reverenter culta fuerit. Maius supra Basilicae ipsius Altare a tot tan- 
tisque Romanis Pontificibus decessoribus Nostris Sacra peracta fuerunt, 
sive antiquioribus sive recentioribus annis, a temporibus longissime a 
Nobis remotis ad dies usque in quibus rec. mem. Pius PP. IX catholicam 

Christi Ecclesiam regebat: quum, ob rerum publicarum immutationes li- 
bertatisque defectum, sacrosanctam Lateranensem Patriarchalem aedem, 
sicut antea, Romanus Pontifex haud amplius invisere potuit. Qua de causa, 
anno quoque MDCCCLXXXVI, Basilica, munificentissimo aere pontificio lon- 
gius in abside producta ac tessellis musivis expolitis ornata, Leo Pp. XIII, 
qui posthac ob suum erga hance sacram Aedem amorem in eadem propriae 
sepulturae locum elegit, uni e Sanctae Romanae Ecclesiae Cardinalibus 
commisit, ut die, quo sic renovatum templum inauguratum est, supra 
Altare princeps, Papae reservatum, Sacra perageret. Continens enim est 
traditio, quod supra Basilicarum Urbis, quae Patriarchales ac Papales 
nuncupantur, Altare maius solus Pontifex Romanus sollemnia egerit, 
interdum tamen super idem, praestantissimorum factorum vel eorumdem 
commemorationum occasione data, temporibus etiam recentioribus, a 
Summo Pontifice, quin Sacrum inibi faceret impedito, uni Cardinali licen- 
tia celebrandi data est: quod quidem et in eodem Lateranensi templo acci- 
dit anno MDCCCCXIII, cum saeculares ibidem festivitates habitae sunt pro 
Constantini imperatoris edicto, per quod Ecclesia tandem, post tot tan- 
tasque persecutiones, in libertatem vindicata est. At hodierna sollemnia 
ceteris supereminent amplitudine: redit enim feliciter sextus decimus saecu- 
laris annus a Lateranensis Basilicae dedicatione; quin etiam festum pro- 
prium celebratur Altaris Nobis reservati, quod est Altare dedicationis 
templi sancti, quodque clerus et populus supplici prece lustrare debent. 
Quoniam vero adire templum venerandum Nostrum, Sanctissimo Sal- 
vatori dicatum in aedibus Lateranis, ibique divina litare, id quod maxime 
Nobis in votis esset, non licet nune Nobis, eadem sollemni die centenaria 
delegamus venerabilem fratrem Nostrum Basilium S. R. E. Cardinalem 
Pompilj, Veliternensium Episcopum, dictae Basilicae et Capituli Latera- 
nensis Archipresbyterum, Nostrumque in Urbe Vicarium in spirituali 
generalem, ut die Dominico, proximi mensis novembris nono, Nostra vice, 
Missam et alia divina officia in eodem templo in pontificalibus celebranda, 
ipse ad Altare maximum Summis Pontificibus reservatum, etsi Nobis absen- 
tibus, peragat, adstantibus Eminentissimis ac Reverendissimis S. R. E. 
Cardinalibus, nec non RR. DD. Praelatis, qui ius habent ad Cappellas 
Papales conveniendi, tamquam si coram Nobis Sacra illa celebrarentur. 

Ad amplificandam autem sollemnitatem commemorationis centena- 
riae huiusmodi aliam facimus facultatem, ex qua alter S. R. E. Cardinalis 
ad enunciatum Altare Pontificium, octavo Dedicationis die, sollemni ritu, 
Missam celebrare queat. Huiusmodi tamen licentiam, per has Apostolicas 
Litteras, uti mos est, pro hisce tantum duabus vicibus concedimus atque 
jmpertimur. Non obstantibus Constitutionibus et ordinationibus ac Lit- 

teris Apostolicis in contrarium praemissorum quomodolibet concessis, ce- 
terisque contrariis quibuslibet. 

Datum Romae apud Sanctum Petrum, sub anulo Piscatoris, die xxi 
mensis octobris anno MpccccxXxIv, Pontificatus Nostri tertio. 


P. Carp. GASPARRI, a Secretis Status. 


EPISTOLAE 


I 


AD ENUM P. D. IOANNEM, TIT. 8S. EUSEBII, 8S. R. E. PRESB. CARD. CSERNOCH, 
ARCHIEPISCOPUM STRIGONIENSEM, QUINQUAGESIMO APPETENTE NATALI 
SACERDOTII EIUS. 


Dilecte fili Noster, salutem et apostolicam benedictionem. — Quam 
recte, quam merito s. m. decessor Noster Pius X, paulo ante quam ad 
caelestia evocatus est praemia, amplissimam Romanae Purpurae digni- 
tatem in te collocarit, vel ex eo apparet et confirmatur, quod clerus popu- 
lusque tuus, immo etiam Hungari omnes, ad apparanda sollemnia in 
quinquagesimum sacerdotii tui natalem —- qui dies erit huius mensis duo- 
devicesimus — conspirant et ardent. Ex hac enim civium tuorum consen- 
sione, te praecipua quadam ratione honestare tibique talem eventi fausti- 
tatem gratulari gestientium, nemo non colligat, operam a te in Ecclesiae 
patriaeque bonum diutissime impensam non modo in Hungariae finibus 
plurimi duci atque aestimari, sed gratas etiam studiosasque popularium 
istorum devinxisse tibi quam maxime voluntates. Cum autem Iesu Chri- 
sti Vicarium, eundemque oecumenicum catholici orbis Episcopum, de- 
ceat in primis, si qua venerabilibus fratribus in episcopatu suis singula- 
ris ac praeclara incidat laetitiae causa, eius in partem venire laetitiae, de 
diuturno hoc tuo sacerdotalis et pastoralis vitae curriculo cur non aliquid, 
in commune solacium, delibemus? Quo in genere vel si annos praetereamus, 
quos cum in clericorum institutione, tum in sacri exercitatione ministerii, 
tum denique in gravissimis apud Strigoniensem Curiam perfungendis 
officiis sacerdos exegisti, mirum, postquam ad episcopalem evectus es di- 
gnitatem, qua novi muneris intellegentia quantoque animi ardore dioe- 
cesim Csanadiensem et archidioeceses Colocensem et Strigoniensem, aliam 
ex alia, regundas suscepisti. Quod autem visus es duabus prioribus magis 
ostensus quam datus, cum, brevi, ad honorificentissimam omnium ex 
Hungaria sedem translatus sis, id ipsum nonne argumento est illius, quam 

faciebas sustinebasque, maximarum rerum exspectationis? Quam quidem 
te spem prorsus explevisse, res est, ut ante oculos civium tuorum posita, 
ita Nobis plane cognita atque perspecta. Vix sane Strigoniam, in pristi- 
num sedulitatis tuae campum, plaudentibus omnibus, Archiepiscopus 
rediisti, non tam pastoralis actio tua longius latiusque patuit atque ad 
plures pertinuit, quam intentior facta est ac multo vehementior. Te enim 
curante vel patrono, hoc undecim annorum gubernationis tuae spatio, 
aedes lycei magni Tyrnaviensis affabre refectae sunt; museum christia- 
num, quod decessor tuus Pater Cardinalis Simor condiderat, item resti- 
tutum, ornatum, locupletatum; Budapestini inque suburbio, praeter tres 
et viginti constitutas ab integro paroecias, longe plures erectae, ad anima- 
rum salutem quoquo pacto procurandam et tenuiores inopesque e populo 
sospitandos, religiosae domus; duae praeterea aedes sacerdotibus attri- 
butae, qui, eodem usi contubernio, christianam, puerorum praesertim, 
institutionem in se, peculiari quaodam modo, reciperent. At alia profecto 
laus in te, dilecte fili Noster, elucet, minime indigna quam publice comme- 
moremus: dicimus eloquendi facultatem, qua iam tum, cum, a sacerdotio 
recens, cooperatoris, ut aiunt, officio fungebaris, mirifice usus es, sive con- 
tiones ad populum haberes, sive in coetibus erudite dissereres. Quam qui- 
dem tuam dicendi facultatem, cum solida doctrina cumque vehementi 
rei catholicae tuendae provehendarumque regni utilitatum studio coniun- 
ctam, putamus effecisse, ut ter, communibus civium tuorum Szakolcen- 
sium suffragiis, orator legibus ferendis deligereris. Atque etiam nunc, 
quaecumque aut clerum aut populum alloquendi tibi datur occasio, eam 
libenter nancisceris, ut divinum verbum, et catholicam de iis quaestio- 
nibus, quae plus hodie agitantur, doctrinam diserte explanes ac scientis- 
sime. Respicito igitur fidenter in quinquennia haec decem sacerdotii tui, 
cum tranquillo te esse animo iubeat praestitus tam diu tamque diligenter 
Deo Ecclesiaeque famulatus. Quae autem proxime aeccepturus es ab tuis 
pietatis amorisque pignora ac testimonia, iis paternum Nostrae gratula- 
tionis officium in cumulum adiicimus; cupimusque tibi uno tempore, ut 
archidioecesi et Hungariae omni in plurimos annos vegetus incolumisque 
serveris atque adsis. Interea ad votum eiusmodi Nostrum atque omen 
accedat apostolica benedictio, quam, caelestium donorum auspicem et 
singularis benevolentiae Nostrae testem, tibi, dilecte fili Noster, et uni- 
verso clero populoque tuo peramanter in Domino impertimus. 

Datum Romae apud Sanctum Petrum, die 1v mensis octobris anno 
MDCCCCXXIV, Pontificatus Nostri tertio. 


PIUS PP. XI 

II 


AD R. P. D. REMIGIUM GANDASEGUI Y GARROCHATEGUI, ARCHIEPISCOPUM VAL- 
LISOLETANUM: DE CONVENTU AD REM ASCETICAM PROMOVENDAM, TERTIO 
PLENO SAECULO AB OBITU VEN. LUDOVICI A PONTE, 8. I., INDICTO. 


Venerabilis frater, salutem et apostolicam benedictionem. — Ut ex 
officiosissimis litteris, quas ad Nos nuper dedisti, iucunde didicimus, occa- 
sionem nanctus tertii pleni saeculi ab obitu Ludovici a Ponte, e Societate 
Iesu, qui, vitae sanctimonia pietatisque magisterio clarissimus, mirabi- 
libus de virtutum disciplina deque rerum divinarum contemplatione com. 
mentariis, iisdemque in praecipuos Europae sermones conversis, V allisoletum, 
patriam istam suam, inlustravit, decrevisti, venerabilis frater, a die tertio ac 
vicesimo ad tricesimum huius mensis istic, in sede honoris tui, de re ascetica 
et mystica haberi Conventum. Quem quidem Conventum cum magno populi 
concursu ac spirituali emolumento habitum iri, ipse ardor portendere videtur, 
quo saluberrimo eiusmodi consilio plausum undique est; id autem Nosmet, 
perinde ac te, delectat ac commovet, quod in re, quae prima specie pauciores 
afficere posse videretur, non modo sacri Ordinis viri — in iisque Cardinalis 
Archiepiscopus Toletanus, Nuntius in Hispania Noster et regni Episcopi ad 
unum omnes — sed laici quoque homines, publici civitatum oppidorum- 
que curatores et civilium sodalitatum socii sese aut Congressui adfuturos 
aut operam incepto provehendo daturos suam ultro libenterque spopon- 
derunt. Hispanos autem edoceri omnes, qua via ad altissimam vitae per- 
fectionem contendant, eo pluris interest, quo aequius est magisque oportet, 
apud nationem fidei catholicae retinentissimam non oblitterari, immo po- 
tius renovari veterem eius sanctitatis laudem, quae in plurimis e gente 
vestra antehac nullo non tempore eluxit ac viguit. Quod ceteroqui scri- 
psisti, velle te « haec pietatis et christianae perfectionis certamina » sub 
Nostra « paterna custodia » institui, id, ut recte scripsisti, ita pergratum 
habuimus; oculisque in vos, quemadmodum postulas, intentis, iam nune 
laboribus vestris bene precamur, in eamque spem erigimur fore, ut ex 
ineundis propediem coetibus uberrima gratiarum utilitatumque copia in 
patriam vestram, Nobis carissimam, defluat. Quarum interea auspicem, 
paternaeque caritatis Nostrae testem, tibi, venerabilis frater, clero popu- 
loque tuo, itemque omnibus qui istuc conventuri sunt, apostolicam bene- 
dictionem peramanter in Domino impertimus. 

Datum Romae apud Sanctum Petrum, die Iv mensis octobris anno 
MDCCCCXXIV, Pontificatus Nostri tertio. 


PIUS PP. XI 

III 


AD R.P. D. THOMAM LUDOVICUM HEYLEN, EPISCOPUM NAMURCENSEM, XXV 
ACTURUM SUI EPISCOPATUS NATALEM. 


Venerabilis frater, salutem et apostolicam benedictionem. — Prae- 
ter eos, qui ob mutuas officiorum necessitudines sunt tibi coniunctiores 
— Praemonstratenses dicimus viros, qui haud exigua Ordinis incrementa 
tibi, sodali suo, debent, itemque sacerdotes ac fideles e plus septingentis 
dioecesis istius paroeciis, qui etiam maiorem beneficiorum copiam tibi 
acceptam referunt -— iure meritoque censemus, quo die quintum ac 
vicesimum ages episcopatus tui natalem, ne eos quidem fore a tali eventi 
faustitate alienos, qui extra Belgicam rei catholicae universae vicissitu- 
dinibus intentiorem cogitationem curamque adhibere consueverunt. Ete- 
nim cui non sit auditum experiendove cognitum aut de provecta a te 
sociali, quam vocant, actione, aut de opera a te, Consilii Praeside, data 
Conventibus inter nationes Eucharisticis apparandis ad effectumque addu- 
cendis? Verum qui, praeterea, pastoralis gubernationis tuae curriculum 
seorsum consideret, is profecto haerebit, quaenam potiora habeat et com- 
memoret. Vixdum enim dioecesim Namurcensem, fel. rec. decessoris No- 
stri Leonis XIII, tibi benevolentissimi, iussu, moderandam susceperas, 
cum, non tam, ceteroqui explorata, doctrinae virtutumque laude, quam 
humanitate ac benignitate, tuorum tibi devinxisti animos: quorum dein- 
ceps reverentia ac studium nunquam non crevit, nedum defervescendo 
intercideret. Nam tenuiores potissimum homines eosque omnes, qui ma- 
iora ex bello mala et incommoda perpessi sunt, gestare in oculis diceris 
et, salva doctrinae principiorumque integritate, ad caritatis legem omnia 
dirimere, caritate prosequi universos e grege paternaque indulgentia: 
unde fit, ut qua late dioecesis patet, exemplo inducta vel confirmata Pa- 
storis, pax regnet et consensio animorum et caritas. Quodsi tui, in tantis 
impietatis vitiorumque incitamentis, avitam fidem morumque integrita- 
tem mordicus tenent, id nonne magnam partem navitati tuae tribuendum, 
qui, cum popularem christianae doctrinae institutionem provexeris, tum 
novas scholas, quae liberae nuncupantur, excitasti ut pueri ac iuvenes 
catholice sentire perdiscerent, tum etiam diaria ephemeridesque aut pas- 
sim condidisti aut latius opitulando propagasti, unde populus ad recte 
cogitandum agendumque proficeret? Nec quicquam, ut rem religiosam 
vel oeconomicam vel socialem augeant, dioecesani experiuntur, quin 
consilio ipsemet praesidioque tuo eiusmodi experimenta regas et fulcias; 

id enim habes tibi propositum, nulla ut paroecia iis careat institutis, quae 
mortales ad christiane, praetereaque commode quantum per humanam 
condicionem licet, vivendum conducant, nulli ut parocho optimorum ci- 
vium flos ac robur non adsit, qui divinarum rerum scientiae germanaeque 
pietatis sese exhibeant ac praestent apostolos. At reliqua pastoralis actionis 
tuae promerita praeterire si licet, silere equidem non possumus de prae- 
clara illa tua cum Romano Pontifice coniunctione, quae ex reverentia et 
obedientia et studio, immo ex deditione constat plenissima. Quid, quod ab 
ipsis episcopatus tui primordiis, quasi cor tuum a thesauro suo abesse 
ullo pacto non posset, Apostolicam Sedem veneraturus, saltem quotannis, 
saepe plus semel in anno, in hance Almam Urbem convenisti? Atque gre- 
gem istum tuum nonne,-pastoralibus litteris et contionibus, ad Vicarium 
Iesu Christi praecipue colendum incendisti perpetuo? Cum autem, postremi 
belli tempore perque annos bellum proxime consecutos, ne apud vos qui- 
dem deforent, qui, animo angustiis aegritudinibusque exasperato, Ponti- 
ficem criminarentur, neutrarum partium, quemadmodum communem 
omnium Patrem decebat, studiosum, eiusdemque documenta et facta male 
acciperent atque interpretarentur, tali ipse contentione eoque exitu ista 
opinionum commenta, quae essent periculi plena, refutasti ac diluisti, ut 
filii tui in debita Romano Pontifici pietate et caritate confirmarentur; 
nedum ab ea misere desciscerent. Cuius quidem pietatis obtemperationis- 
que spiritu cum clerum populumque tuum cotidie interius pleniusque 
imbueris, iam facile sequitur, ut, quaecumque Apostolica Sedes praecepta 
edit vel consilia, ea in Namurcensi dioecesi et obsequenter excipiantur et 
accurate serventur. Quamobrem plura in usum apud vos inducta sunt, 
unde communis antehac consuetudo nonnihil refugere videbatur: exempli 
causa, ut crebrius, immo cotidie, populus divinum suscipere epulum assue- 
sceret; ut pueris ad caelestem mensam primum accedere privato ritu li- 
ceret; ut legibus liturgicis, itemque proximorum decessorum Nostrorum 
de gregorianis concentibus deque musica sacra praescriptis, religiose pa- 
reretur; ut sodalicia Augusti Sacramenti, aliaque saluberrima instituta, 
in singulis paroeciis conderentur. Quoniam vero de sanctissima Eucha- 
ristia mentio huc incidit, scito, Nos magna cum animi Nostri voluptate 
accepisse, quotannis, vertente aestate, in unoquoque e triginta sex deca- 
natibus, unde dioecesis constat, paroeciam in orbem deligi, in qua con- 
ventus eucharisticus habeatur; eundemque cum non illius tantummodo 
paroeciae, sed totius quoque regionis cives certatim participent, mirum 
quantum spiritualis emolumenti inde capiatur. Quae quidem praeclara 
pastoralis, quo flagras, studii argumenta, ut digna Nobis visa sunt quae 
publice commemoraremus, ita dioecesanis tuis ad paranda in faustum 

eventum laeti memorisque animi sui testimonia stimulos admoverunt. In 
quo placuit profecto comperire, edixisse te, quantacumque a tuis pecunia 
in natalem eiusmodi celebrandum corrogabitur et conferetur, eam omnem 
domui erigendae attribui, quae sacerdotes senes vel aegros gratuito exci- 
piat hospitio: futurum ita est, ut memoria quinti ac vicesimi anni, ex 
quo episcopatum inivisti quemque vehementer tibi, paterno votorum 
ominumque officio, gratulamur, mansuro apud posteritatem monumento 
consecretur. Quo autem sollemnia, quae mense hoc exeunte Namurci agi 
decretum est, maior spiritualis utilitatis ubertas consequatur, damus tibi 
libenter, ut semel, quo die ex iis celebritatis diebus malueris, Nostro no- 
mine adstantibus benedicas, proposita iis plena admissorum venia, usitatis 
condicionibus lucranda. Caelestium interea donorum auspicem paternaeque 
benevolentiae Nostrae testem, tibi, venerabilis frater, et universo clero 
populoque tuo apostolicam benedictionem peramanter impertimus. 

Datum Romae apud Sanctum Petrum, die viI mensis octobris anno 
MDCCCCXXIV, Pontificatus Nostri tertio. 


PIUS PP. XI 


IV 


AD EMUM P. D. MICHAELEM, TIT. 8. ANASTASIAE, 8. R. E. PRESB. CARD. DE 
FAULHABER CETEROSQUE BAVARIAE ARCHIEPISCOPOS ET EPISCOPOS: OF- 
FICIOSIS LITTERIS RESPONDET EX ANNUO CONVENTU DATIS. 


Dilecte fili Noster, venerabiles fratres, salutem et apostolicam benedi- 
ctionem. — Recentibus litteris, quas, cum annuum Frisingae episcopalem 
conventum iniretis, ad Nos communiter dedistis, eo libentius rescribimus, 
quo plus Nobis eaedem, in tantis Apostolici muneris sollicitudinibus, 
attulere solacii. Gavisi enim sumus de amplissima pietatis et studii et 
obedientiae vestrae testificatione, quam profecto noveramus non exte- 
riore et usitata quadam verborum comitate contineri, sed ab interiore 
sensu probataque factis voluntate proficisci. Quod autem beneficia in po- 
pulum vestrum a Nobis collata grati animi effusione recolitis, id, quem- 
admodum vestrae mollitudinem humanitatis luculenter ostendit, ita Nos 
iubet, memores piosque Deo gratiam habere, qui Vicario suo facultatem 
necessitatibus vestris subveniendi benigne fecerit ac faciat. Utrumque 
vero, cum observantiae, tum humanitatis, explevistis officium, quando, 
occasione anniversarii Coronationis Nostrae diei, gregem quisque vestrum 

ad Nos honore prosequendos precibusque iuvandos, sollemnibus intra 
atque extra Aedes sacras habitis, vocavistis: quem quidem morem, non 
sine ipsorum fidelium utilitate apud plerasque per orbem dioeceses indu- 
ctum, vos quoque posthac in omni Bavaria, nomine Dominicae Papae, 
quotannis servari decrevistis. At aliae occurrunt haud minoris momenti 
causae, unde animi voluptatem hauriamus. Scribitis enim, elapso vos mense 
iulio alios Frisingam, alios Bambergam, creberrimo cum clero ac populo, 
convenisse, ut saecularia sollemnia sanctorum Corbiniani episcopi et Hen- 
rici imperatoris per octo dies ageretis; egisse autem eo successu, ut auctum 
eorundem Sanctorum cultum copiosi item aeternae animarum salutis fru- 
etus consecuti sint. Quae tam ad legendum cogitandumque iucunda quo 
pacto fiat ut vobis non gratulemur? Eiusmodi quidem fructus, quos Iubi- 
laeo maximo indicendo Nobismet ipsis proposuimus, in populo vestro ut 
capiatis uberiores, ad hanc Almam Urbem per Anni Sancti decursum adeun- 
dam catholicos Bavaros vehementer aut hortati iam aut hortaturi proxime 
estis, ut dicitis: quorum communium filiorum utinam quamplurimos admit- 
tere coram et ad perfectius christianae vitae institutum arctioremque 
cum Romano Pontifice coniunctionem —- si quidem stimulis indigent — 
alloquendo excitare possimus. Vos autem omnes postremo dilaudantes, 
quod, pro optatis Nostris, parati estis ad Institutum Orientale, heic pro- 
videntia decessorum Nostrorum conditum, aliquem mittere, quantum vobis 
licuerit, alumnum, caelestium gratiarum auspicem paternaeque benevo- 
lentiae Nostrae testem, vobis, dilecte fili Noster, venerabiles fratres, uni- 
versoque clero ac populo dioecesis cuiusqué vestrae, apostolicam benedi- 
ctionem peramanter impertimus. 

Datum Romae apud Sanctum Petrum, die xl mensis octobris anno 
MpccccxxIv, Pontificatus Nostri tertio. 


PIUS PP. XI 


AD EMUM P. D. LUDOVICUM, TIT. SANCTAE MARIAE IN AQUIRO, 8. R. E. PRESB, 
CARD. DUBOIS, ARCHIEPISCOPUM PARISIENSEM: DE CANTU GREGORIANO 
IN RELIGIOSIS SORORUM CARMELITARUM FAMILIIS. 


Eminentissime Seigneur, — De vives instances Nous ont été faites 
de votre part, Eminence, ainsi que de la part de plusieurs autres person- 
nalités, pour que Nous déclarions Notre pensée au sujet du chant grégo- 
rien en relation avec la récitation sans notes, dite recto tono, en usage aux 

Carmels de France, et ceci dans le but de faire cesser des doutes, des incer- 
titudes et des anxiétés qui se sont vérifiées a ce propos. Le désir de répon- 
dre adéquatement, autant qu’il dépend de Nous, a cette instance et & ce 
noble but, Nous a fait considérer: 

a) que Pie X des. m., par le Motu proprio 22 Novembre 1903, fai- 
sait une prescription générale du chant grégorien dans les fonctions du 
culte; 

b) que le méme Pie X, par Rescrit 12 octobre 1911, en réponse a la 
demande de quelque Carmel, accordait gracieusement ou ordonnait: « ser- 
vetur consuetudo ab origine »; 

¢) que les Constitutions primitives du Carmel prescrivent pour |’Of- 
fice choral la récitation recto tono ou sans notes, et que rien n’a été modifié, 
a cet égard, par la récente (février 1924) révision des mémes Constitutions 
de la S. Congrégation des Religieux; 

d) que exception (surtout si elle est trés limitée) n’infirme pas la 
régle et que la spécialité de l’office choral en usage aux Carmels est néces- 
sairement trés restreinte et isolée, assez justifiée d’ailleurs par le caractére 
méme de toute la vie et profession de |’Ordre; 

e) que, rigoureusement parlant, il n’est méme pas question d’une 
exception proprement dite, ne s’agissant pas, au fond, d’un chant diffé- 
rent du grégorien, mais d’une simple récitation; 

f) qu’enfin, dans quelques Carmels d’Espagne, le chant grégorien 
est en usage depuis quelque temps déja et que certains Carmels frangais 
semblent favorables 4 l’adopter aussi. 

Pour toutes ces considérations Nous jugeons a propos de devoir dé- 
clarer et Nous déclarons ce qui suit: 

I. Nous n’avons eu et n’avons aucune intention de donner des ordres 
précis, ni d’exprimer des désirs formels au sujet des usages choraux susdits 
regus par les Carmels de France ou de n’importe quel autre pays, laissant 
libre chaque Carmel de se conformer a l’un ou l’autre usage selon que I’exi- 
gent les conditions locales. 

II. Notre agrément pour l’usage du chant grégorien adopté par quelques 
Carmels, ne veut pas dire que la récitation recto tono, maintenue par d’autres, 
Nous soit moins agréée, car si Nous apprécions la conformité 4 la pratique 
commune de la liturgie, Nous apprécions aussi la fidélité aux traditions de 
famille légitimement reconnues et autorisées. 

C’est vous dire, Eminence, les félicitations et les souhaits que Nous 
réservons a l’activité incessante que votre zéle, depuis de si longues années, 
consacre au triomphe du grégorien sur tous les autres chants dans les fonc- . 
tions liturgiques. 

C’est aussi vous dire avee quels sentiments de toute particuliére bien- 
vieillance Nous accordons la Bénédiction Apostolique 4 vous, 4 votre Ar- 
chidiocése, 4 toute la France. 

Du Vatican, le 12 Octobre 1924. 


PIUS PP. XI 


VI 


AD R. P. D. CELSUM COSTANTINI, ARCHIEPISCOPUM TIT. THEODOSIENSEM, 
DELEGATUM APOSTOLICUM IN SINIS: DE PRIMO PLENARIO CONCILIO SI- 
NENSI FELICITER CELEBRATO. 


Venerabilis frater, salutem et apostolicam benedictionem. — Ante 
quam Vicarii et Praefecti Apostolici, sacris Missionibus immensae istius 
reipublicae praepositi, tecum in Concilium Plenarium coirent, Litteras 
tibi inscripsimus spei laetitiaeque plenas, quibus vobis omnibus vehemen- 
ter optabamus, ut eventum istud plane singulare, in Sinisque antea inau- 
ditum, ad fidem Christi latius propagandam firmiusque stabiliendam quam 
plurimas quamque maximas haberet utilitates. Spem quidem hance No- 
stram nec fuisse nec fore inanem, nisi allati huc celeriter nuntii de Concilii 
laboribus, deque permotis rituum sanctitate ac celebritate Sinensium ani- 
mis, aliquo pacto significassent, ex ipsa a vobis data, Concilio absoluto, 
ad Nos communiter epistula iure optimo coniecissemus. Memorabile sane 
spectaculum cepere oculis omnes, quotquot in urbe Shanghai frequentis- 
sima, eo tempore, versabantur: conspicere nempe licuit homines unum in 
locum congregatos e nationibus bene multis, e clero saeculari atque e religio- 
paene omne genus sodalitatibus, qui nulla originis morumque varietate 
ac dissimilitudine distinebantur atque impediebantur, quominus in uni- 
tate fidei et vinculo caritatis non illa quidem quaererent ac decernerent 
quae sua vel vatriae ac sodalitatis cuiusque suae interessent, sed ea prorsus _ 
atque unice quae ad aeternam Sinensium salutem pertinerent. Dolemus 
profecto, in regionibus istis, quae albae ad messem videantur, ex bellis inte- 
stinis saepius aut rei catholicae incrementa intercipi aut christifidelibus 
et Missionum stationibus caedis vastitatisque conflari pericula: utinam pro 
optatis vestris quae ad Nos detulistis quaeque communia vobiscum habe- 
mus, « quam citissime pax Christi, etiam in Sinis, tamquam in regno Chri- 
sti stabiliatur atque usque in finem perseveret ». Sollicita igitur prece Deo 
benignissimo instandum, ut, tanto martyrum sanguine tantisque missio- 


Acta Pii PP. XI 461 


nalium laboribus et aerumnis in miserationem istius populi commotus, 
Ecclesiam suam, Sinis quam primum ad veram fidem religionemque con- 
versis, innumerabili prole augeat ac laetificet; nec a vobis dissentimus, 
scribentibus praeterea, eiusmodi conversionem ipsi totius orbis terrarum 
paci ac prosperitati fore utilissimam. Certe, nemo non videt, arduum, qui 
istic impenditur in animas Christo lucrandas laborem, catholicorum om- 
nium ope ac largitate adiuvari et fulciri oportere. Ad Nos, ceteroqui, quod 
attinet, sacris istis Missionibus non modo quantum facultas feret, adfu- 
turi Nosmet ipsi sumus, sed etiam officio Nostro communis caritatis in 
earum praesidium invocandae non defuturi, ut decessores suo Nostri non 
defuerunt. Quibus quidem de rebus a te, venerabilis frater, Plenarii Con- 
cilii Patres, in suum quemque territorium reversos, edoceri cupimus; iidem 
vero ne obliviscantur, se Nobis in medullis haerere, suumque apostolatum 
a nullo pluris fieri quam a Nobis, qui Petro in apostolatus principatu suc- 
cessimus. Caelestium interea gratiarum conciliatricem paternaeque bene- 
volentiae Nostrae testem, tibi, venerabilis frater, universisque Sinensis 
Concilii Plenarii Patribus, apostolicam benedictionem peramanter imper- 
timus. 

Datum Romae apud Sanctum Petrum, die x11 mensis octobris anno 
MDCCCCXXIV, Pontificatus Nostri tertio. 


PIUS PP. XI 


Vil 


AD R. D. IACOBUM OGIER, ANTISTITEM URBANUM, PRAESIDEM GENERA- 
LEM SODALITATIS « PRO PONTIFICE ET ECCLFSIA ». 


Dilecte fili, salutem et apostolicam benedictionem. — Sodalitatem 
istam inter nationes constitutam, iucunde equidem legimus, alibi, etsi 
tantis horum temporum conflictatur difficultatibus, bona ea condicione 
esse qua antehac fuit, alibi, latius propagatam, uberiores edidisse fructus, 
alio denique, ut in Poloniam, ut in Sinas, invectam esse feliciter. Quae cum 
illuc potissimum spectet, ut mentes animosque sodalium et externorum 
Romano Pontifici arctius obstringat, nulla Nobis potest esse cum s. m. 
decessore Nostro Pio X dissensio, qui ad vos olim scribebat, Sodalitatem 
vestram, inspecta eius utilitate atque opportunitate, satis laudari non 
posse. Certe inter ea, ad quae, proxime superioribus annis, agitatio vestra 
pertinuit, duo digniora memoratu videntur: alterum, quod, qui « dies Pa- 


462 Acta Apostolicae Sedis - Commentarium Officiale 


pae » suavissima sane appellatione significari consuevit, eum in paroeciis, 
quanto pluribus licuit, agendum curavistis, fidelibus precum officio, sa- 
crae susceptione Synaxis divinique verbi praedicatione in Ecclesiae adspe- 
ctabilisque eius Capitis obsequium studiumque exardescentibus; alterum, 
quod Pontificis necessitatibus levandis alendaeque ipsius in bonam causam 
inque egenos omnes liberalitati maiorem sodales stipem aut de re sua dede- 
runt aut undique conrogarunt. At vero spiritum, quo imbuta est inde ab 
initio Sodalitas quemque vos adhuc integrum laudabiliter retinuistis, non 
tam servari posthac incolumem quam cotidie acrius foveri quoquo pacto 
oportet. Ad rem maxime proderit, si graviora Romanorum Pontificum Acta 
et documenta sodales non ignorent, quin immo et legendo et meditando 
in sucum et sanguinem convertant. Quando enim rectam perceperint do- 
ctrinam de divina Ecclesiae constitutione et de Romani Pontificis aucto- 
ritate, itemque germanam habeant notionem earum, quae rei publicae 
debent cum Ecclesia intercedere necessitudines, discent non modo veteres 
recentioresque errores refellere, sed etiam grato Apostolicam Sedem aman- 
tissimoque animo prosequi, quam noverint sibi ducem tam certum ad fidei 
constantiam aeternaeque salutis adeptionem a benignissimo Deo consti- 
tutam. Nec minus commode sodales vitam eorum ac scripta calleant, qui 
superiore aetate ardenter pro Pontifice et Ecclesia propugnavere. Digni 
profecto ii sunt, quos vestris, dilecte fili, ad imitandum proponatis; etenim, 
etiamsi eorum memoria vel apud nonnullos catholicos iaceat, attamen 
talibus Ecclesia defensoribus eget - ut ii fuere - qui in improborum 
offensionem invidiamque, quotiescumque res postulat, incidere nec recu- 
sent nec dubitent. Iam nihil est reliquum, nisi ut Sodalitati vestrae Nobis 
carissimae maiora in dies incrementa cupiamus: quorum quidem conci- 
liatricem, paternaeque benevolentiae Nostrae testem, tibi, dilecte fili, ce- 
teris qui Foederi vestro in sua quisque natione suove quisque loco praesunt, 
et sodalibus universis, sive e clero sint, sive e populo, apostolicam bene- 
dictionem peramanter impertimas. 

Datum Romae apud Sanctum Petrum, die xxi mensis octo >ris anno 
MDCCCCXXIV, Pontificatus Nostri tertio. 


PIUS PP. XI 

VIII 


AD R. P. D. LUDOVICUM PETIT, ARCHIEPISCOPUM ATHENIENSEM: DE CON- 
TINUATA EIUS CURIS COLLECTIONE SACRORUM CONCILIORUM IOANNIS 
DOMINICI MANSI. 


Venerabilis frater, salutem et apostolicam benedictionem. — Quam, 
sacerdote I. B. Martin adiutore, typis Huberti Welter ad laudabile inceptum 
magnifice conspirantis, continuandam susceperas Ioannis Dominici Mansi 
sacrorum Conciliorum Collectionem, eam iam nunc, te curante, properare 
ad exitum, vidimus, haud ita pridem, perlibenter, cum duo volumina a te 
Nobis officiosissime oblata pervolutaremus, quorum alterum Concilii Oce- 
cumenici Vaticani Acta Praesynodalia, alterum Synodalia a prima Congre- 
gatione ad totam undetricesimam contineret. Dum autem pervolutaba- 
mus, non modo subiit cogitatio animum, quanto id maximae molis opus 
studio tibi et labore stetisset, sed etiam spes bona laetaque incessit, fore 
ut reliqua, quae edenda superessent, volumina brevi in lucem prodirent. 
Etenim, cum id unum petat Ecclesia ne ignorata damnetur, quo facilius in 
communem omnium, at saltem studiosorum, notitiam postremi illius Con- 
cilii Acta pervenerint, eo quidem clarius patebit, quam inscienter, quam 
temere, quam impudenter Ecclesiae adversarii fecerint, cum s. m. deces- 
soris Nostri Pii IX consilium, eiusdemque effectum consilii, criminati 
sunt. Quisquis profecto litterarum monumenta attente consideret, quae 
ad diuturnam Concilii apparationem atque ad ipsos gravissimi celeber- 
rimique Episcoporum consessus labores referuntur ac pertinent, eum ne- 
cesse est, nisi animo sit in religionem infestissimo praeiudicatisve obcae- 
cetur opinionibus, huc demum evadere, ut agnoscat fateaturque, non sine 
divino afflatu et praesidio Vaticanam universam Synodum et paratam et 
indictam et habitam esse; Pontificem praeterea, tot nominibus aeterni- 
tati atque immortalitati commendatum, non tam aetatis suae opportu- 
nitati — quod censores imbecilla acie negabant — serviisse, quam futuri 
temporis prospexisse ac praesensisse necessitates. Tibi igitur cum maximam 
habeamus gratiam, tum stimulos, si modo opus est, adiicimus, ut pergas 
alacer utilissimumque insequaris inceptum: quod ubi perfeceris, praeter- 
quam quod tibi exegeris monumentum aere perennius, praeclare etiam de 
Ecclesia Sancta Dei promeritus eris. In quo caelestis sapientiae, bono- 
rum adiutricis operariorum, adsint tibi lumina, precamur; horum autem 
auspicem, paternaeque benevolentiae Nostrae testem, tibi, venerabilis 

frater, et clero populoque tuo apostolicam benedictionem peramanter 
impertimus. 

Datum Romae apud Sanctum Petrum die v mensis novembris anno 
MDCCCCXXIV, Pontificatus Nostri tertio. 


PIUS PP. XI 


Ix 


AD EMUM P. D. IANUARIUM, EPISCOPUM ALBANENSEM, 8. R. E. CARD. GRA- 
NITO PIGNATELLI DI BELMONTE, XXV NATALEM EPISCOPATUS SUI PRO- 
PEDIEM ACTURUM. 


Venerabilis frater Noster, salutem et apostolicam benedictionem. — 
Nos sane delectat optimo cuique, si quid ipsi, divinae bonitatis gratia, 
faustum eveniat, gratulari in laetitiaeque partem venire; maxime vero 
si de aliquo agatur ex purpuratis Patribus, qui quidem, cum tam praeci- 
puam Dei Vicario in regenda Ecclesia operam navent, praecipuam quoque 
a Nobis, uti par est, benevolentiam merentur. Itaque libentes admodum 
certiores facti sumus natalem te his diebus celebrare episcopatus tui quin- 
tum et vicesimum; eo magis quod neminem latet quam praeclare gesseris, 
hoe toto tempore, boni Pastoris partes, virtute simul et exemplo praeful- 
gendo. Siquidem mirari Nos consuevimus, non modo illa animi tui orna- 
menta dignitatemque agendi, ut multa quidem munera, in catholicae rei 
emolumentum, eximie expleres, sed etiam vitae sanctimoniam, ut divinae 
gloriae aeternaeque proximorum saluti peculiari quodam studio semper 
incumberes. Quare facere non possumus quin debitas tecum Deo grates 
solvamus quod tantopere sollertiam tuam fortunarit; eumque enixe pre- 
camur ut multos praeterea tibi annos, meritorum similiter plenos, conce- 
dere benigne velit. Quo autem hance fausti eventus laetitiam aliquo camu- 
lemus pontificio munere, tibi damus ut, quo die volueris, sacris sollemni 
titu operatus, adstantibus Nostro nomine benedicas, plenariam eisdem 
admissorum veniam proponens, usitatis Ecclesiae condicionibus lucran- 
dam. Atque in caelestium donorum auspicium itemque in peculiaris bene- 
volentiae signum, apostolicam benedictionem tibi, venerabilis frater No- 
ster, tuisque omnibus amantissime in Domino impertimus. 

Datum Romae apud Sanctum Petrum, die xx mensis novembris anno 
MDCCCOCXXIV, Pontificatus Nostri tertio. 


PIUS PP. XI 

ACTA SS. CONGREGATIONUM 


SACRA CONGREGATIO CONSISTORIALIS 


I 


UTINEN.-CONCORDIEN. 
DISMEMBRATIONIS ET AGGREGATIONIS 
DECRETUM 


Quum natae essent controversiae circa exercitium curae animarum in 
locis vulgo Carbona, dioecesis Utinensis, et de Brische, dioecesis Concor- 
diensis, auditis Ordinariis utriusque dioecesis, et habita ratione de iis 
quae Visitator Apostolicus retulit, suppleto etiam quorum interest vel sua 
interesse praesumant consensu, de consulto Emorum 8S. C. Consistorialis 
Patrum, SSmus D. N. Pius PP. XI, per hoc Consistoriale decretum, per- 
inde valiturum ac si Apostolicae sub plumbo Litterae expedirentur, haec 
statuenda decernit, videlicet: fideles pagi vulgo Carbona, a paroecia 
S. Pauli, archidioecesis Utinensis, distrahit, eosque dioecesi Concordiensi ag- 
gregat, cum facultate eidem Ordinario Concordiensi, vel pagum ipsum vulgo 
Carbona in paroeciam erigendi, vel eos fideles cuivis paroeciae adiungendi; 
insuper incolas fractionis paroeciae de Brische, Concordiensis dioecesis, 
finitimos paroeciae de Methuna, huic paroeciae unit, totamque hanc paroe- 
ciam, sic unitam, ab archidioecesi Utinensi separat, dioecesique Concor- 
diensi tribuendam esse decernit: mutatis hac de causa finibus utriusque 
dioecesis et singularum paroeciarum, prout rationabiliter Ordinarii in Do- 
mino statuere iudicaverint. 

Ad haec omnia autem exsecutioni mandanda, idem SSmus Diius depu- 
tare dignatus est R. P. D. Aloisium Paulini, Episcopum Concordiensem, 
cum facultatibus necessariis et opportunis, etiam subdelegandi, ad effe- 
ctum de quo agitur, alium virum in ecclesiastica dignitate constitutum, 
itemque pronuntiandi super quavis oppositione in exsecutionis actu quo- 
modolibet oritura: iniuncta eidem obligatione intra sex menses, a subsi- 
gnata die computandos, transmittendi ad hanc 8. C. authenticum exem- 
plar peractae exsecutionis. Contrariis quibuscumque non obstantibus. 

Datum Romae, ex aedibus S. C. Consistorialis, die 13 novembris 1923. 


8 C. Carp. DE Lal, Episcopus Sabinen., Secretarius. 


L. & 8. 
+ Fr. Raphael C., Ep. Volaterranus, Adsessor. 


Acta, Vol. XVI, n. 12. — 3-12-24. 31 

II 


AUGUSTAN.-MONACEN. Et FRISINGEN. 
DE FINIUM DIOECESIUM COMMUTATIONE 


DECRETUM 


Ordinarius Monacen. et Frisingen. ab Apostolica Sede expostulavit, ut 
pagus Garbertshausen, nunc pertinens ad parochiam Klenau in dioecesi 
Augustana, aggregetur viciniori paroeciae Hirschenhausen, archidioecesis 
Monacensis et Frisingensis, cui iam antea unitus fuerat. Porro SSmus Do- 
minus Noster Pius PP. XI, rei opportunitatem ac necessitatem perspe- 
ctam habens, atque attento consensu Ordinarii Augustani, preces benigne 
excepit ac decrevit, ut memoratus pagus Garbertshausen a parochia Klenau 
et a dioecesi Augustana respective dismembretur et parochiae Hirschen- 
hausen simulque archidioecesi Monacensi et Frisingensi, tam in spiritua- 
libus quam in temporalibus, uniatur. 

Ad haec exsecutioni mandanda idem Ssmhus Diius deputare dignatus 
est R. P. D. Eugenium Pacelli, Archiepiscopum titularem Sardian. et 
Nuntium Apostolicum in Germania, eidem tribuens omnes facultates ad 
id necessarias; etiam subdelegandi, ad effectum de quo agitur, quemlibet 
virum in ecclesiastica dignitate constitutum; facto demum onere trans- 
mittendi ad S. C. Consistorialem, intra sex menses, authenticum exemplar 
exsecutionis peractae. 

Contrariis quibusvis non obstantibus, 

Datum Romae, ex Aedibus 8. C. Consistorialis, die 19 novembris 1924. 


C. Carp. De Lal, Episcopus Sabinen., Secretarius. 


L. 8S. 
+ Fr. Raphael C., Archiep. Thessalonicen., Adsessor. 


III 
PROVISIO ECCLESIARUM 


Ssmus Diius Noster Pius divina Providentia PP. XI, decretis Sacrae 
Congregationis Consistorialis, has quae sequuntur Ecclesias de proprio 
singulas Pastore providit, nimirum: 

16 octobris 1924. — Metropolitanae Ecclesiae Barensi praefecit R. P. 
D. Petrum Pomares, hactenus Episcopum Fodianum. 

29 octobris 1924. — Metropolitanae Ecclesiae Bellogradensi, R. P. Ra- 
phaelem Rodié, O. F. M., adhuc Administratorem Apostolicum Banatus 
Serbi. 

— Cathedrali Ecclesiae Scopiensi, R. D. Ioannem Gnidoveé, e Con- 
gregatione Missionis. 

31 octobris. — Cathedrali Ecclesiae Constantiensi, R. P. D. Theophi- 
lum M. Louvard, hactenus Episcopum Lingonensem. 

5 novembris. — Titulari episcopali Ecclesiae Hierichuntinae, R. D. Tran- 
quillum Silvestri, ex Instituto Veronensi Filiorum a Sacro Corde Iesu. 

8 novembris. — Cathedrali Ecclesiae Nemausensi, R. D. Ioannem 
Girbeau, Antistitem Urbanum, Vicarium generalem Bituricensem. 

— Titulari Episcopali Ecclesiae Jassensi, R. D. Antonium Laubitz, 
quem deputavit Auxiliarem Emi P. D. Edmundi Card. Dalbor, Archie- 
piscopi Gnesnensis et Posnanensis. 

13 novembris. — Cathedrali Ecclesiae R. D. Tulium 
Garrett, canonicum ecclesiae metropolitanae de Plata. 

— Cathedrali Ecclesiae de Potosi in Bolivia, nuper erectae, R. D. Cle- 
tum Loaiza, vicarium foraneum ipsius civitatis. 

— Cathedrali Ecclesiae de Oruro in Bolivia, nuper erectae, R. P. Abe- 
lem Antezana, e Congreg. Missionariorum Filiorum Imm. Cordis B. M. V. 

15 novembris. — Cathedrali Ecclesiae Pacensi in Bolivia, R. P. Augu- 
stum Sieffert, e Congregatione Ssmi Redemptoris. 

17 novembris. — Cathedrali Ecclesiae de Tarija in Bolivia, nuper ere- 
ctae, R. P. Raymundum Font, e Congregatione Missionariorum Filiorum 
Immaculati Cordis B. M. V. 

18 novembris. — Cathedrali Ecclesiae Carpensi, R. P. D. Ioannem 
Pranzini, hactenus Episcopum titularem Diocaesariensem. 


SACRA CONGREGATIO DE RELIGIOSIS 


APPROBATIONES 


Ssmus Diius Noster Pius divina Providentia PP. XI, decretis Sacrae 
Congregationis de Religiosis: 

6 februarit 1924. — Congregationem Filiorum Matris Dei Dolorosae, 
vulgo Fratrum Doloristarum nuncupatam; cuius domus princeps in loco 
vulgo Radzymin, prope Varsaviam, sita est, laudavit eiusque Constitutio- 
nes, experimenti gratia, ad septennium, approbavit. 

18 iunii 1924. — Instituti Sororum a SSmo Salvatore, cuius domus prin- 
ceps sita est in dioecesi Argentinensi, Constitutiones definitive approbavit. 

— Instituti Sororum vulgo Réunion au Sacré-Ceur de Jésus nuncu- 
cupati, Constitutiones definitive approbavit. 

— Congregationis Sororum Tertii Ordinis 8. Francisci, a Nativitate 
Dominae Nostrae, vulgo Darderas nuncupatarum, cuius domus princeps 
sita est in dioecesi Barcinonensi, Constitutiones definitive approbavit. 

— Congregationis Sororum, vulgo Terziarie Francescane Elisabettine 
nuncupatarum, cuius domus princeps sita est Patavii, Constitutiones defi- 
nitive approbavit. 

21. iulii — Instituti Sororum Filiarum Calvariae nuncupati, cuius do- 
mus princeps sita est in archidioecesi Mexican., Constitutiones definitive 


approbavit. 


SACRA CONGREGATIO DE PROPAGANDA FIDE 


NOMINATIO 
Brevi Apostolico nominatus est: 
29 octobris 1924. — Vicarius Apostolicus de Kartum in Africa Se- 
ptentrionali: R. P. Tranquillus Silvestri, presbyter ex Instituto Vero- 
nensi Filiorum a Sacro Corde. 


SACRA CONGREGATIO RITUUM 


I 
ROMANA seu FALISCODUNEN. 


BEATIFICATIONIS ET CANONIZATIONIS VEN. SERVAE DEI LUCIAE FILIPPINI, 
FUNDATRICIS ATQUE ANTISTITAE INSTITUTI MAGISTRARUM PIARUM AB 
EIUS COGNOMINE NUNCUPATARUM. 

SUPER DUBIO 

An constet de virtutibus Theologalibus, Fide, Spe et Caritate in Deum et pro- 
vimum, nec non de cardinalibus, Prudentia, Iustitia, Fortitudine et Tem- 
perantia earumque adnexis, in gradu heroico, in casu et ad effectum, de 
quo agitur? 

In hac praenobili Causa, quae de virtutibus heroicis est venerabilis 

Ancillae Dei Luciae Filippini, initio ducto a probationibus, quippe quae, 


| 

ceu moris est et institutae quaestionis fert natura, iuridici fundamenti 
ponendae sunt loco, eas, quibus utuntur actores, eiusmodi se praebere 
datum fuit comperire, quales, pro Causae conditione, iussu praescripto- 
que legis afferri opus erat. Utroque siquidem constant illae et coalescunt 
elemento: orali videlicet satisque anulata, quam vocant, traditione, atque 
coaevo fideque historica digno venerabilis Famulae Dei vitae Commen- 
tario, nonnullis quoque eodem in Commentario insertis ab aequalibus 
pariter, probatisque viris datis magni ponderis attestationibus. 

Has proinde, ut supra recensitas, quae adhibentur, probationes se- 
dulo attentoque animo volvere, et perlustrari idem profecto fuit atque 
cominus nosse probeque intelligere, quae fuerit praefata Ancilla Dei Lu- 
cia Filippini, quaeque, dum vixit, egerit illa et operata fuerit, apprime addi- 
scere, mente repetere atque meditari. Quibus sane ex omnibus prudens 
quisque, aequus iustusque rerum aestimator facile adduci potuit addu- 
etusque reapse fuit, ut suaderet sibi eamdem venerabilem Luciam in 
christianae perfectionis semita, quam adgressa mature fuerat, eo fuisse 
progressam, ut heroicae virtutis gradum atque meritum adepta sibi esse 
dicenda sit. Ex eiusdem namque vivendi agendique ratione, quam, sicut 
exhibiti Summarii enarrant describuntque tabulae, tenuit perpetuoque 
‘illa servavit, ingens emergit studium, constans atque adsiduum, quo in 
persequenda propria sui status vocatione totam venerabilis Dei Famula 
sese devovit, nec de pristino fervore quidquam remittere unquam est 
passa, etsi, quae e Sanctorum vitis abesse numquam solent, multae gra- 
vesque eam quoque tribulationes invenerint, aerumnae atque asperitates. 

Revera, quoad inter vivos fuit cl. me. Marcus Antonius Cardinalis 
Barbarigo, Faliscodunensis Episcopus, cumque, eo demortuo, novus datus 
est Faliscodunensi ecclesiae Pastor, Pompilius Bonaventura, per integrum 
circiter vicennium, res Instituti Magistrarum Piarum perquam prospere 
feliciterque processerunt. Praeside namque venerabili Dei Famula, post 
primo erectam, anno millesimo septingentesimo septimo, heic alma in Urbe, 
voluntate et auctoritate Summi Pontificis fel. rec. Clementis Papae XI, 
domum, quae nunc princeps exstat ad Gymnasios, sibique promerita 
praeclara existimatione florescit, non paucae subinde novae apertae sunt 
domus, sive in ipsa Urbe, sive in variis, quae circum erant, dioecesibus non 
sine magna atque uberi christianae civilisque societatis permansura utili- 
tate, Apostolicae Sedi subiecto firmiter manente Instituto cum sua Mode- 
ratrice generali, et Praelati a Pontificiis largitionibus regimini, curae et 
vigilantiae concredito, iuxta peculiares Constitutiones approbatas. 

Quod si, in vivis adhuc agente et operante venerabili Lucia, postremis 
vero suae vitae annis, adversus ipsam venerabilem Dei Famulam eiusque 

Institutum magna oborta est desaeviitque tempestas, haec tamen, omnia 
ad bonum trahente Deo, propitia exstitit occasio, ut, dum, tamquam aurum 
in fornace, probarentur venerabilis Ancillae Dei virtutes eoque ex experi- 
mento generosiores evaderent illae atque illustriores, insimul profundiores 
in dies suas radices ageret ab ea conditum Institutum. Quod propterea, 
post pretiosum illius obitum, conspicuos suos perrexit et pergit ferre et 
propagare fructus, eorumque vel ipsas facere participes remotas Americae 
septentrionalis plagas, industri providaque Magistrarum Piarum opera, 
quae, amantissimae Matris suaeque Conditricis spiritu imbutae et refer- 
tae, ab illa incoeptum solideque constitutum, quo ipsis laboriosius eo uni- 
versae hominum consociationi fructuosius, mira constantia et alacritate 
prosequuntur opus. Ita, quod intus inerat, egressum est foras patuitque 
insigne huius Causae meritum, unaque cum illo perspicua facta sunt etiam 
Causae adiuncta, quae peculiarem quamdam ipsi imprimunt notam, eam- 
que tempori magnopere opportunam faciunt atque accommodatam. 
Quae hactenus disceptata sunt, quaeque ad instructum praecipue per- 
tinent allatarum probationum, in medium proferre atque ad sanae critices 
normas recteque disserendi praecepta evolvere et enucleare scite apteque 
egregius sategit causae Patronus ex noviter praesertim deductis in novis- 
sima, quam ille sustinuit ex eaque superior discessit, concertatione; in 
generali nimirum, quae binas praehabitas, antepraeparatoriam et prae- 
paratoriam, subsecuta est, Congregatione, quaeque, die decima prima huius 
currentis mensis, coram Sanctissimo Domino nostro Pio Papa XI coacta 
fuit. In qua a Reverendissimo Cardinali Ianuario Granito Pignatelli di 
Belmonte, causae Relatore, sequens ad discutiendum propositum est Du- 
bium: An constet de virtutibus Theologalibus, Fide, Spe et Caritate in Deum 
et proxvimum; nec non de cardinalibus, Prudentia, Iustitia, Fortitudine et 
Temperantia earumque adnexis venerabilis Servae Dei Luciae Filippini, 
in gradu heroico, in casu et ad effectum, de quo agitur? Qui convenerant Reve- 
rendissimi Cardinales et Patres Consultores sua quisque ex ordine protu- 
lerunt suffragia, quibus tamen exceptis et perpensis, Sanctissimus Domi- 
nus noster supremum Sibi reservavit iudicium, cunctosque, qui aderant, 
est adhortatus, ut interim Secum fervidas Deo funderent preces ad cae- 
leste lumen implorandum. Quumque mentem Suam postmodum manife- 
stam facere statuisset, hodiernam designavit diem Dominicam vigesimam 
quartam et ultimam post Pentecosten; ideoque, Sacris devotissime ope- 
ratus, ad Vaticanas Aedes arcessiri iussit Reverendissimos Cardinales 
Antonium Vico, Episcopum Portuensem et 8. Rufinae, sacrae Rituum 
Congregationi Praefectum, et Ianuarium Granito Pignatelli di Belmonte, 
Episcopum Albanensem, causaeque Relatorem, una cum R. P. Angelo 

Mariani Fidei Promotore generali, meque insimul infrascripto Secretario, 
eisque adstantibus, solemniter pronuntiavit: Ita constare de virtutibus Theo- 
logalibus, Fide, Spe et Caritate in Deum et proximum; nec non de cardina- 
libus, Prudentia, Lustitia, Fortitudine et Temperantia earumque adnexis 
venerabilis Servae Dei Luciae Filippini, in gradu heroico, ut procedi possit 
ad ulteriora; ad discussionem nempe quatuor miraculorum. 

Hoe Decretum publici iuris fieri, et in acta sacrae Rituum Congrega- 
tionis referri mandavit nono Calendas decembres anno MDCCCCXXIV. 


8 A. Carp. Vico Ep. Portuen. et S. Rufinae, 


S. R. C. Praetectus. 
L. & 
Alexander Verde, Secretarius. 


II 
BENEDICTIO SEISMOGRAPHI 


Y. Adiutonum nostrum in nomine Domini. 

B. Qui fecit caelum et terram et terram. 

Y. Dominus vobiscum. 

BR. Et cum spiritu tuo. 

Oremus. 

Omnipotens sempiterne Deus, qui respicis terram et facis eam tre- 
mere, hoc seismographon tua bene fRdictione perfunde: et praesta; ut 
signa terrae trementis in ipso congruenter adnotentur, et ad utilitatem 
plebis tuae atque ad maiorem tui nominis gloriam promovendam recte 
intelligantur. Per Christum Dominum nostrum. 

Amen. 

Virgo Maria dolorosissima, esto nobis propitia et intercede pro nobis. 

Sancte Emigdi, ora pro nobis, et in nomine [esu Christi Nazareni 
defende nos, et hoc seismographon ab impetu terrae motus. 


Et aspergat seismographon aqua benedicta. 


Sanctissimus Dominus noster Pius Papa XI, supra descriptam for- 
mulam benedictionis seismographi adprobare dignatus est, eamque Appen- | 
dici Ritualis Romani proxime futurae editionis inseri mandavit. 

Contrariis non obstantibus quibuscumque. Die 13 februarii 1924. 


& A. Carp. Vico, Ep. Portuen. et S. Rufinae, 
8S. R. C. Praefectus. 


L. & 8. 
Alexander Verde, Secretarius. 

III 
BENEDICTIO BIBLIOTHECAE 


Y. Adiutorium nostrum in nomine Domini. 
BR. Qui fecit caelum et terram. 
VY. Dominus vobiscum. 
R. Et cum spiritu tuo. 
Oremus. 


Deus, scientiarum Dominus, bene sR dictionem tuam super hance biblio- 
thecam benignus infunde; ut ipsa ab incendiis aliisque periculis tuta 
consistat et in dies congruenter augeatur, et omnes qui vel officii vel 
studiorum ratione huc conveniunt, in divinarum humanarumque rerum 
scientia tuique pariter dilectione proficiant. Per Christum Dominum 
nostrum. 


Et aspergatur aqua benedicta. 


BENEDICTIO ARCHIVI 


Y. Adiutorium nostrum in nomine Domini. 
BR. Qui fecit caelum et terram. 
Y. Dominus vobis¢um. 
BR. Et cum spiritu tuo. 
Oremus. 


Deus, veritatis et iustitiae amator, super hoc archivum, rerum gesta- 
rum documentis iuriumque instrumentis a temporum hominumque iniuria 
servandis constructum, bene +4 dictionem tuam benignus infunde; ut ab 
incendiis aliisque periculis tutum consistat, et omnes, qui huc studiorum 
ratione conveniunt, veritati et iustitiae hauriendae fideliter incumbant, 
in tuique dilectione proficiant. Per Christum Dominum nostrum, 


Et aspergatur aqua benedicta. 


Sanctissimus Dominus noster Pius Papa XI, suprascriptos ritus et 
formulas benedictionis bibliothecae et benedictionis archivi approbavit, 
et appendici Ritualis Romani inseri et rite adhiberi benigne concessit. 

Contrariis non obstantibus quibuscumque. Die 23 iulii 1924. 


oR A. Carp. Vico, Ep. Portuen. et 8. Rufinae, 


8. R. C. Praefectus. 


L. S. 
Alexander Verde, Secretarius. 

ACTA TRIBUNALIUM 


SACRA ROMANA ROTA 


ROMANA 
CREDITI 


Pio PP. XI feliciter regnante, Pontificatus Dominationis Suae anno tertio, 
die 21 iuniit 1924, RR. PP. DD. Maximus Massimi, Pro-Decanus, Ponens, 
Iulius Grazioli et Franciscus Parrillo, Auditores de turno, in causa Romana, 
Crediti, inter Pontificium Collegium Germanicum-Hungaricum, actorem, re- 
praesentatum per Rev. D. Franciscum de Paula Nalbone, eiusdem Collegii 
Recwrem, et Pontificium Collegium Graecum, conventum, repraesentatum 
per legitimos procuratores DD. Ioannem Guasco, Sacri Consistorii advocatum, 
et Franciscum Bersani, advocatum, sequentem tulerunt in gradu appellationis 
definitivam sententiam. 


Romae, anno 1768, publico contractu, Collegium Graecum, accepta 
summa septemdecim millium seutatorum a Collegio Germanico-Hunga- 
rico, supposuit quasdam aedes et generatim omnia sua bona censui, sese 
obligando ad solvenda singulis annis scutata quadringenta viginti quinque 
favore Collegii Germanici-Hungarici. Cautum autem fuit ut census seu 
reditus solveretur sexto quoque mense «liber, francus et exemptus ab 
«omni et quacumque impositione, taxa, gabella, tam imposita quam impo- 
«nenda, etiam ex dato et facto Supremi Principis, et absque ulla diminu- 
« tione liber ». Cum igitur, post centum amplius annos, Regni italici lege, 
census in casu subiectus fuisset novi generis tributo, quod italice appellant 
Imposta sui redditi di Ricchezza Mobile, pronum erat ut quaestio oriretur 
de valore clausulae huiusmodi prae lege, natura sua, non debitorem, sed 
creditorem gravante. At facto nonnisi his postremis annis res inter bina 
Pontificia Collegia est in controversiam deducta. Etenim initio tributum 
impositum fuit utrique Collegio, et ab utroque solutum per evidentem er- 
rorem. Nam ad normam legis civilis (art. 15 Legge per VImposta sui redditi 
di Ricchezza Mobile) Collegium Graecum, utpote moralis persona, pro Col- 
legio Germanico-Hungarico tributum solvere debebat, illudque ab hoc ipso 
Collegio repetere, censum seu reditum minuendo. Cum autem anno 1882 
Fiscus refudisset Collegio Germanico-Hungarico integram pecuniae solu- 
tae summam, hance idem Collegium non sibi vindicavit, sed Collegio Graeco 

reddidit die 6 aprilis 1883. Annis vero, qui secuti sunt, iuxta communem 
legem Collegium Graecum tributum solvit pro Collegio Germanico-Hunga- 
rico, idque a censu solvendo detraxit. Tandem Collegium Germanicum-Hun- 
garicum, attenta instrumenti, quam vidimus, clausula, cuius mentio inve- 
nitur in epistola quadam scripta pro Collegio Germanico-Hungarico ad 
Administratores Collegii Graeci anno 1918, quaestionem de clausulae 
valore legitime promovit atque Rotae proposuit libello diei 10 iulii 1922. 
Infelici sane exitu. Nam ad concordatum dubium: « An Pontificium Colle- 
« gium Graecum teneatur refundere Pontificio Collegio Germanico-Hunga- 
«rico taxam vulgo Ricchezza Mobile ab hoc Fisco solutam et solvendam 
«super censum in sorte scut. 17.000, de quo in instrumento 16 sept. 1768, 
«rog. Quassa, et quoad praeteritum a qua die » negative respondit senten- 
tia rotalis diei 22 iunii 1923. Appellante autem Collegio Germanico-Hun- 
garico, quaeritur: « An confirmanda vel infirmanda sit sententia rotalis 
« diei 22 iunii 1923, in casu ». 


In IvRE. — Quaestio iuris, quae personarum contendentium ratione 
in Rota restituta agitur, saepius agitata est in foro saeculari italico. Neque 
tribunalium decisiones concordes fuerunt. Interdum enim iudices, inferiores 
praesertim atque antiquioris potissimum temporis, tenuerunt pactum de 
censu praestando a debitore sine diminutione et exempto ab omni fiscali 
onere imposito, vel imponendo, porrigendum non esse ad novum tributum 
«sui redditi di Ricchezza Mobile ». Ita, ex. gr., tribunal Appellationis Flo- 
rentinum, die 18 iunii 1877: « Il patto stipulato in un antico contratto di 
eenso, che questo debba essere esente da qualsivoglia peso, defalco, dimi- 
nuzione 0 spesa, non rende obbligato il debitore al pagamento dell’imposta 
di Ricchezza Mobile. Quando ancora le parti contraenti si fossero con quel 
patto volute riferire alle imposte per avventura gravanti, o che avessero 
potuto in progresso gravare la rendita, il patto medesimo sarebbe nullo in 
virti della Bolla Piana» (Il Foro Italiano, a. 1877, 934-938). Atque tri- 
bunal Anconitanum, die 2 aug. 1878: « Nei contratti dei censi stipulati 
imperante ancora la Bolla Cum onus di Papa Pio V erano vietati sotto pena 
di nullit&é quei patti, onde all’uno dei contraenti si fossero addossati quegli 
oneri che per legge e per natura del contratto gravavano l’altro contraente. 
Di conseguenza nullo sarebbe stato il patto, per cui si fosse voluto porre 
a carico del debitore del censo la tassa di Ricchezza Mobile, che avrebbe 
un giorno colpito direttamente il creditore » (La Legge, a. 1878, II, 356). 
Recentius vere tribunal Appellationis Neapolitanum, die 14 martii 1919: 
« Se é valido, nella vigente legislazione, fra i contraenti, il patto che pone a 
earico del debitore della rendita perpetua l’imposta di Ricchezza Mobile, 

riducendosi ad un aumento del tasso degli interessi convenzionali, che é 
libero, non cosi pud ritenersi valido rispetto alla vigente tassa il patto 
degli antichi censi, di doversi la rendita perpetua corrispondere franca, 
libera ed immune da qualunque tributo, imposto o imponendo, giacché 
voluntas contrahentium non est porrigenda ad incognita et ignorata tempore 
contractus » (Diritto e Giurisprudenza, a. 1919, 422). 

Sed praevaluit contraria sententia, quam secuta sunt Suprema tribu- 
nalia. Ita Romanum, die 11 aug. 1901: « E valido il patto con cui il debi- 
tore di un censo, costituito sotto ’impero della Bolla di Pio V Cum onus, 
si addoss6 l’obbligo di soddisfarlo libero ed esente da ogni gravame, dazio 
e tassa, come imposta cosi da imporsi... Non vi ha aleuna ragione per 
non estendere la validita del patto stesso all’esenzione dall’attuale tassa 
sulla Riechezza Mobile, implicitamente e sostanzialmente voluta e preve- 
duta con la locuzione generale adoperata, per esimerne il creditore e im- 
porne l’onere o il rimborso al debitore... Tale é la giurisprudenza di questo 
Supremo Collegio » (cfr. Cassazione di Roma, 12 marzo 1901, 14 marzo 1901, 
18 marzo 1901, in Rivista di Diritto Ecclesiastico, a. 1901, 532-538). Et tri- 
bunal Florentinum, die 31 dec. 1918: « Non contravviene alle disposizioni 
della Bolla Cum onus di Pio V vigente all’epoca della costituzione di un 
censo e nel relativo contratto espressamente richiamata, il patto con cui 
si stabilisce che il canone, fissato in modesta misura, non debba esser gra- 
vato, neanche in futuro, di aleun peso a carico del creditore. Fra tali pesi 
futuri ed eventuali, da cui si volle esonerato il creditore, deve ritenersi 
compresa l’imposta di R. M. sul canone, la quale percié nei rapporti fra i 
contraenti deve far carico al debitore » (Il Foro italiano, a. 1919, 1019-1022). 

In hac altera sententia fuerunt PP., haud dubii quin pactum controver- 
sum et validum sit, non obstante lege a Pio V lata, et ita interpretandum ut 
ipsum novi generis tributum sui redditi di Ricchezza Mobile complectatur. 

-Equidem, ad pacti validitatem quod attinet, Bulla Pii V Cum onus, 
lata anno 1570, ait (§ 9): « Annullamus pacta continentia solutiones one- 
rum ad eum spectare, ad quem alias de iure et ex natura contractus non 
spectarent ». Unde arguerunt Doctores « non valere pactum, quod debitor 
census teneatur exonerare emptorem census ab omni indictione, decimatione 
vel tributo a tyranno, iure vel iniuria, imponendo, ratione reditus per eum 
adquisiti vel possessi » (Cencius, de Censibus, p. II, c. I, q. III, a. 6, n. 1). 

Attamen rigida haec regula, hoc sensu intellecta, si unquam recepta 
fuit, cursu temporis in desuetudinem, vel Romae, abiisse videtur. Ortis 
autem tempore Pii VII quaestionibus de pacti controversi valore, authen- 
ticae prodierunt declarationes, validitatem pacti firmantes. Etenim, in 
Reformatione legum super impositione et solutione vectigalium, diei 19 mar- 

tii 1801, Pius VII statuerat: « Avendo Noi considerato che i censi, canoni 
e frutti compensativi costituiscono a favore dei creditori di essi una certa 
proprieta e diritto sui fondi censiti, livellari e soggetti alla prestazione dei 
frutti compensativi suddetti, quindi, nell’atto che obblighiamo i possessori 
dei fondi rustici al pagamento della Tassa di paoli sei per ogni libbra, ci é 
sembrato anche giusto ordinare, come in fatto ordiniamo, la loro propor- 
zionata rindennizzazione per mezzo della ritenzione da farsi da essi di una 
parte dei frutti che pagano ai loro creditori, la quale perd vogliamo che si 
eseguisca pro rata commodi, e non in altra proporzione ». Cum onus in casu 
gravaturum esset creditorem ex natura contractus, iuxta ipsa pontificia 
verba, «i censi... costituiscono a favore dei creditori una certa proprieta 
e diritto su i fondi censiti », contrarium pactum illicitum atque nullum fuis- 
set ad normam regulae Pii V. Sed, contra, pactum legi praevaluit. 

Nam Cardinalium Congregatio, instituta ad cognoscendas quaestiones, 
quibus nova lex occasionem esset datura, aperte dixit: « che in tutti i casi 
nei quali fra due contraenti siasi convenuto nella formazione dei loro con- 
tratti, che i canoni, censi, livelli, frutti compensativi e altre simili annue 
prestazioni, debbano farsi libere e franche da ogni gabella e tassa imposta 
e da imporsi, di qualunque genere e natura si sia, 0 con altri termini ed 
espressioni equivalenti, i prefati creditori di censi, livelli e frutti compen- 
sativi non saranno tenuti a concorrere in alcuna parte al pagamento della 
dativa reale; ma dovra il pagamento della medesima interamente rifondersi 
sopra i debitori dei predetti canoni, censi, livelli e frutti compensativi ». 
Ubi patet pactum de solvendo censu sine diminutione, exempto ab omni 
onere fiscali « di qualunque genere e natura si sia », nullam prorsus exce- 
ptionem vel limitationem pati ad liceitatem et validitatem quod attinet. 

Cardinalitiae Commissionis decisio, legitime probata, publici iuris 
facta est per Edictum Cardinalis Camerarii diei 21 iunii 1806. Quod Pius VII 
confirmavit in Motu proprio de reformanda publica administratione, die 
6 iulii 1816, statuens: « Sono confermate e, dove faccia di bisogno, rinno- 
vate tutte le disposizioni relative ai patti di assunzione dei pesi, e altri og- 
getti, contenuti nella Notificazione emanata a nome della Congregazione 
Economica... nel di 21 giugno 1806 ». Hance ipsam regulam, censuum credi- 
toribus favorabilem, declaravit N. S. O., ut videre est in una Romana, 
Pecuniaria, diei 29 martii 1816, coram Bussio iuniore, et in una Romana, 
Emphyteusis, diei 14 maii 1824, coram de Cursiis. 

Statuta pacti validitate, eiusdem interpretatio natura sua nullam pe- 
culiarem difficultatem habet. Itaque si cautum fuit, ut census solvatur 
exemptus ab omni onere fiscali, tam imposito, quam imponendo, ratio 
non suppetit cur excludatur a pacto imponendum onus fiscale suc redditi di 

Ricchezza Mobile. Neque enim consistere videntur argumenta in contrarium, 
Nam quod voluntas trahi non potest ad incognita et ignorata, vel etiam 
incogitata, tempore contractus, eatenus urgeret exclusionem novi tributi 
a pacto convento, quatenus probaretur contrahentes nullimode potuisse 
praevidere novum tributi genus, quod reditum ipsum percelleret. Atqui 
contrarium, non tantum suadetur propter facilitatem praevisionis, sed 
etiam facto probatur. Ita audivimus Cencium disputantem de valore pacti, 
quo emptor census exoneraretur ab omni tributo imponendo, ratione re- 
ditus (1. c.). Et in citata Romana, Emphyteusis, diei 14 maii 1824, coram 
De Cursiis, disseritur de pacto, ubi, sub formula « purché perd i dazi e i 
pesi non venissero posti sopra i canoni » expresse praevidetur vectigal indi- 
cendum a Principe super unis fructibus census... seorsum a praedio (I. ¢.). 

Minus quoque valet ratio derivata ex eo quod novum tributum, de quo 
agitur, impositum fuerit a civili auctoritate super ipsis bonis ecclesiasticis. 
Quod contrahentes Romae, sub regimine Summi Pontificis, facile praevi- 
dere non poterant. Nam voluntas contrahentium naturali rationi ferebatur 
nonin ius, sed in factum tributi imponendi, iure vel iniuria. Quin etiam, 
qui cautiones adhibebat adversus factum Supremi Principis, censendus 
est non minus sibi cavere voluisse adversus omnem aliam auctoritatem. 

Animadverterunt autem PP. assertae controversi pacti interpreta- 
tioni, non tantum non obstare, sed potius favere, invocatam ab appellata 
sententia auctoritatem Cardinalis De Luca (De Pensionibus, disc. XX XIII, 
n. 14-15). Qui, etsi de pensione loquatur, non de censu, tamen clausulam 
de exemptione ab omni onere et contributione, ex quavis causa, quantumvis 
speciali ac privilegiata, ita interpretatur, ut exemptio procedat « quoad 
onera ordinaria vel extraordinaria decimarum et collectarum aliarumque 
contributionum, sive etiam quoad realia pro expensis culturae et colle- 
ctionis cum similibus », non autem « circa illas expensas quas erogare oportet 
in eam causam ob quam ipsa substantia pensionis sustineatur ». Atqui 
patet novum tributum sui redditi di Ricchezza Mobile, ipsa sua natura 
tributi, accensendum esse contributionibus, non expensis erogandis ut rei 
substantia salva sit. Ceterum PP. adnotatum voluerunt, non sine errandi 
periculo argui a pensione ad censum, cum aliud sit pensio, aliud census. 


In Facto. — Pactum, quo Collegium Graecum anno 1768 convenit cum 
Collegio Germanico-Hungarico, ut census solveretur «liber, francus et 
« exemptus ab omni et quacumque impositione, taxa, gabella, tam imposita 
«quam imponenda, etiam ex dato et facto Supremi Principis, et absque 
« ulla diminutione liber », licitum validumque fuisse, constat ex iis quae su- 
pra sunt exposita. Quod ipsum suadebant adiuncta contractus, cui pactum 
insertum fuerat, publice initi inter duo Pontificia Collegia, idque Romae. 

Sed praeterea aequum bonum pactum illud ostendit lex ipsa census 
constituti «ad rationem scutatorum duorum et obolorum quinquaginta 
«monetae quolibet pro centeno et anno ». Tenuissimus scilicet erat reditus, 
temporum quoque habita ratiore, ut arguitur ex Constitutione, tum satis 
recente, Benedicti XIV Ci é stato riferito, reditum permittente multo maio- 
rem (4 %). Qued hodie Collegium Graecum negare non potest, cum facul- 
tatem contractus ineundi tunc a Summo Pontifice imploraverit, «a solo 
«fine di estinguere altro (censo) di simil sorte, contratto gid con le dovute 
« licenze, per essere il nuovo censo vantaggioso allo stesso Collegio, perché 
«di minore usura », Nil igitur mirum quod tenuis census exigeretur im- 
munis ab omni onere fiscali, vel imponendo. 

Pacti autem verba satis superque ostendunt partium voluntatem de 
reditu solvendo immuni ab omni prorsus onere fiscali, haud exceptis illis 
quae Supremus Princeps esset in posterum impositurus. Quare, post ea 
quae in iure vidimus, praeiudiciales rationes in contrarium adductas re- 
futantes, iam patet Collegium Graecum pacto teneri ad solvendum novum 
tributum sui redditi di Ricchezza Mobile pro Collegio Germanico-Hunga- 
rico, cui reditus sine diminutione est pendendus. 

Susceptum vero onus Collegium Graecum excussisse contraria conven- 
tione nullatenus probatur. Nam nullum exhibitum est documentum, prae- 
tensam habens conventionem. Quae autem adducta sunt ad arguendam 
conventionem, nihil probant nisi factum iam pacificum solutae a Collegio 
Germanico-Hungarico taxae. 

Itaque constat inde ab anno 1883 Collegium Graecum, solvens ad nor- 
mam legis taxam sui redditi di Ricchezza Mobile, pro Collegio Germanico- 
Hungarico, propter censum de quo agitur, ad normam eiusdem legis, cen- 
sum creditori pependisse, taxa detracta. Constat quoque anno 1883, die 
6 aprilis, Collegium Germanicum-Hungaricum reddidisse Collegio Graeco 
solutam pro anteactis annis taxam. Sed inde Collegium Graecum praescri- 
ptionem frustra ad onus excutiendum invocare, patet, ut alia omittantur, 
vel ex defectu temporis per legem definiti. 

Profecto, si ad rem locus sit praescriptioni, haec haberi non potuit, 
nisi impleto quadraginta annorum spatio. Exploratum enim est legisla- 
tione canonica Codice antiquiore, contra immobiles res ecclesiasticas, etsi 
ageretur de inferioribus ecclesiis et institutis, praescriptionem non proces- 
sisse, nisi ad tempus quadraginta annorum fuisset producta (Wernz, Ius 
Deeret., III, 304). In casu autem agitur de re ecclesiastica, rebus immobi- 
libus accensenda, ut bene tenet appellata sententia, sed praescribenda ad 
antiquae legislationis normam, contra regulam ab appellata sententia sta- 
tutam. Cum enim lex nova brevius spatium praestituerit, annorum tri- 

ginta, praescribendis rebus immobilibus, pertinentibus ad personas morales 
ecclesiasticas, excepta nempe Sede Apostolica alia regula utente (can. 1511), 
servanda est classica iuris norma, ut praescriptionis iam inchoatum tem- 
pus impleri debeat antiqua mensura, nisi antequam impleta fuerit antiqua, 
impleatur nova, computanda tamen ab introducta nova lege (Cfr. Cod. civ. 
ital., dispos. trans., a. 47). Neque contra requisitum quadraginta annorum 
spatium utiliter in casu a Collegio Graeco invocatur principium quod pri- 
vilegiatus non utitur privilegio contra aequaliter privilegiatum, sed privi- 
legia conquassantur. Nam « privilegium speciale praefertur generali. Sic 
fit, quando una ecclesia praescribit contra aliam ecclesiam... ecclesia prae- 
scribens solum est privilegiata in genere ... altera vero ecclesia privilegiata 
in specie » (Reiffenstuel, Jus Canon., IV, tit. XX XIII, n. 72). 

Quadraginta vero annorum possessio non habetur in casu. Possessionis 
enim initium factum est anno 1883, quo primum Collegium Graecum cen- 
sum minuit pendendum creditori, taxa detracta, atque pro anteactis 
annis taxam solutam recepit. Minime vero licet Collegio Graeco initium 
possessionis retrotrahere, eo praetextu quod superiorum annorum tributa 
ipsi refusa fuerint. Etenim possessio, cum sit res facti, hanc remotionem 
non admittit. Eadem de causa possessionem supplere nequit ius quod Col- 
legium Graecum ad normam legis communis habuit, vel ante annum 1883, 
detrahendi a censu seu reditu solutam taxam. Cum enim facto non detra- 
xerit, possessio prorsus defuit. Constat autem, idque appellata sententia 
admittit, praescriptionem interruptam fuisse anno 1922. Nam eo anno, 
die 10 iulii, Collegium Germanicum-Hungaricum exhibuit Rotae libellum 
litis introductorium. Quod satis fuit ad interrumpendam praescriptionem. 
Etenim Codex, statuens praescriptionem interrumpi citatione legitime 
peracta (can. 1725, 4°), addit « nisi aliud cautum sit, ad normam can. 1508 », 
quo canone praescriptionis institutum generatim recipitur pro bonis eccle- 
siasticis « prout est in legislatione civili respectivae nationis ». Atqui civili 
lege italica: « La prescrizione... 6 interrotta civilmente in forza di una do- 
manda giudiziale ... » (art. 2125, Cod. Civ.). Ceterum citatio legitime per- 
acta est die 10 novembris eiusdem anni 1922. Possessio ergo, inchoata 
anno 1883, finem habuisse censetur anno 1922, antequam quadraginta 
annorum spatium impleretur. 

Cum autem Collegium Graecum susceptum onus non excusserit, refun- 
dere debet Collegio Germanico-Hungarico taxam ab hoc indebite solutam, 
nisi invocata praescriptione ab hac restitutione excusetur. Iamvero nova 
lege canonica (can. 1508; art. 2144. Cod. civ. it.): «Si prescrivono col de- 
corso di cinque anni le annualita delle rendite perpetue e vitalizie... e ge- 
neralmente tutto cid che é pagabile ad anno o a termini periodici pit 


480 Acta Apostolicae Sedis - Commentarium Officiale 


brevi »,. Et Supremum Civile Tribunal tenuit: « Sono soggetti alla prescri- 
zione quinquennale i rimborsi di tassa di Ricchezza Mobile sopra rendite 
per censo... (il debitore di un censo) non pud esimersi dal rimborso al cre- 
ditore delle ultime cinque annualita di Ricchezza Mobile pagate pel censo 
stesso » (Corte di Cassazione di Roma, 18 marzo 1901, e 11 agosto 1901. 
Cfr. decis. 14 marzo 1901, 1. ¢.). Regulam autem hance de praescriptione 
quinquennali, late receptam, atque aequitati prorsus congruentem, « ne 
praestationes annuae, si essent nunc solvendae, civium facultates exhau- 
rirent » (Genicot, Theol. Moral., ed. IX, n. 494), PP. duxerunt sequendam, 
eanonico iure non repugnante, vel pro tempore antecedente Codicem 
iuris canonici promulgatum, attenta quoque modica vi singularum an- 
nuarum ratarum partium. Itaque Collegium Graecum utiliter invocat 
praescriptionem pro ratis partibus taxae maturatis ante quinquennium 
computandum a die oblati Rotae libelli, retrorsum, id est ante diem 10 iu- 
lii 1917. Cui neque bona fides defuit, neque iustus titulus, cum faveret 
communis lex, non una tribunalium civilium decisio, atque ipse modus, 
quem Collegium Germanicum-Hungaricum tenuisset, praesertim refun- 
dendo census debitori summam pecuniae a Fisco repetitam. 

Itaque PP. dixerunt Collegium Graecum debere ipsum solvere taxam 
vulgo Ricchezza Mobile pro Collegio Germanico-Hungarico, cui integer 
_ pendendus est census, eidemque refundere taxam solutam pro ratis parti- 
bus maturatis a die 10 iulii 1917. 


Quibus omnibus in iure et in facto perpensis, Nos infrascripti Auditores 
de turno, pro tribunali sedentes et solum Deum prae oculis habentes, 
Christi nomine invocato, decernimus, declaramus et definitive sententia- 
mus, ad propositum dubium respondentes: « Negative, ad primam partem; 
« Affirmative ad alteram », seu «sententiam rotalem diei 22 iunii 1923 esse 
«infirmandam », Expensas autem iudiciales compensatas inter partes 
esse volumus. 

Quare mandamus Ordinariis locorum et ministris tribunalium ad quos 
spectat, ut exsecutioni mandent hance nostram definitivam sehtentiam, 
et adversus reluctantes procedant ad normam Codicis iuris canonici, prae- 
sertim tit. XVII, lib. IV, de exsecutione sententiae, iis adhibitis exsecutivis 
ac coércitivis mediis, quae magis efficacia et opportuna pro rerum adiun- 
ctis esse iudicaverint. 

Romae, in Sede Tribunalis S. R. Rotae, die 21 iunii 1924. 


Maximus Massimi, Pro-Decanus, Ponens. 
Iulius Grazioli. 
Franciscus Parrillo. 

SACROSANCTA PAPALIS ARCHIBASILICA 
LATERANENSIS 


ROGITUS TRANSLATIONIS ET TUMULATIONIS EXUVIARUM LEONIS XIII P. M, 


In nomine Domini. Amen. — Anno Dominicae Nativitatis millesimo non- 
gentesimo vigesimo quarto, vi kal. novembres, Pontificatus Sshhi Di nostri 
Pii Papae XI anno 11. -Solemnium decimae sextae centenariae Dedicationis 
Lateranensis Archibasilicae opportunitatem nactus, Ssthus Dfius noster, preci- 
bus Rmi Capituli Lateranensis favens, benigne annuit ut Summi Pontificis 
Leonis XIII fel. rec. mortales exuviae, abhinc annos viginti unum in tempora- 
neo loculo Vaticanae Basilicae quiescentes, inde removerentur et ad Latera- 
nensem Archibasilicam, in locum ab ipso Pontifice designatum ac in monumen- 
tum a Cardinalibus ab eo creatis affabre exstructum, transferri possent. 

Cum vero omnia, remotis arbitris, essent parata, die vigesimo secundo 
huius mensis octobris, hora vigesima prima noctis, capsae in quibus Pontificis 
exuviae erant inclusae, privatim, nulla pompa nulloque hominum concursu, e 
Vaticana Basilica ad Palatium Apostolicum Lateranense, per ianuam quae 
Baptisterium Constantinianum prospicit, translatae sunt. Inde autem porti- 
cibus in Basilicam inlatae, in sacello a Severina gente, nigris velis mirifice 
ornato, depositae sunt. Quinque continuis diebus Pontificis mortales exuviae 
frequenti fidelium coneursu magno honore affectae sunt. 

Hodie, prope sacellum Ssmhi Sacramenti, ante monumentum quod, artifice 
equite Torquato Tadolini, honori et memoriae eiusdem Pontificis erectum est 
ad latus dexterum magnae absidis, quam Pius IX inchoavit ac Leo XIII magni- 
fico opere complevit, tumulationis causa translatae sunt. 

Igitur, praesentibus Emo Card. Basilio Pompilj, Lateranensis Archibasilicae 
Archipresbytero, pontificalibus paramentis induto, aliisque Rmhis Patribus 
Cardinalibus; Rio Capitulo Lateranensi eiusque Vicario, et singillatim Riis 
Diiis Petro Cisterna et Angelo Mariani, Camerariis; Ioanne Bressan et Iosepho 
Quadrini, fabricae Ecclesiae praepositis; Carolo Sica, Archiepiscopo tit. Dama- 
sceno, a Secretis Capituli; Carolo Respighi, apostolicis caeremoniis praefecto, 
testibus a me rogatis; necnon quibusdam illustribus viris, de gente etiam defuncti 
Pontificis; prima capsa ex ulmo detracta est, ac a Patre Emo Cardinali Archi- 
presbytero aliisque praeclaris viris diligenter recognita sunt - in plumbea 

secunda capsa — integra et intacta sigilla, quae in prima depositione apposita 
fuerunt. 

Cum denique omnia, iuxta Caeremoniale depositionis Summorum Pontifi- 
cum, rite peracta sunt, deducta brevi pompa, hymnumque Benedictus musicis 
canentibus, capsa continens exuvias Leonis Papae XIII in monumentum, a 
parte postica, inlata est: quae pars de praesenti per fabros murarios, posito hoc 
titulo LEo XIII, marmore inscripto, muro clausa est. 

Quae omnia ego infrascriptus Cancellarius Lateranensis Archibasilicae vidi 
et scripsi, adstantibus et videntibus testibus uti supra rogatis. Originale autem 
instrumentum, rite subscriptum, in locum depositionis immissum est: exemplar 
eiusdem in Archivum Lateranensis Archibasilicae servandum traditum est. 

Datum Romae ad Lateranum, die, mense et anno de quibus supra. 


L. 8. 
Subsignati: 

8 VINCENTIUS CARD. VANNUTELLI, Epise. Ostien. et Praenestinus, 
Datarius. 

Carp. Episc. Veliternen., Archibasilicae Late- 
ranensis Archipresbyter. 

RAPHAEL CARD. MERRY DEL VAL, Basilicae Vaticanae Archipresbyter. 

Petrus CARD. GASPARRI, a Secretis Status. 


Carotus Sica, Arch. tit. Damascenus, 
Petrus CISTERNA, 
ANGELUS MaRIANI, 
IOANNES BRESSAN, 
IosEPH QUADRINI, 
CaroLus RESPIGHI. 


TIoannes Giontoni, Cancellarius. 

DIARIUM ROMANAE CURIAE 


Mercoledi 20 novembre la Santit& di Nostro Signore ha rice- 
vuto in Udienza solenne, per la presentazione delle lettere cre- 
denziali, 8S. E. il Signor Barone GIULIO DE BORNEMITZA, Inviato 
Straordinario e Ministro Plenipotenziario dell’Ungheria. 


SACRA CONGREGAZIONE DEI RITI 


Mercoledi 5 novembre 1924, nel Palazzo Apostolico Vaticano, con l’inter- 
vento degli Emmi Signori Cardinali e col voto dei Reverendissimi Prelati e 
Consultori Teologi, si ¢ tenuta la Congregazione Preparatoria dei Sacri Riti, 
per discutere sopra due miravoli che si asseriscono da Dio operati per inter- 
cessione del Beato Giovanni Eudes, Missionario Apostolico e Fondatore della 
Congregazione di Gesii e Maria, volgarmente detta degli Eudisti, i quali mi- 
racoli vengono proposti per la sua Canonizzazione. 


Martedi 11 novembre 1924, nel Palazzo Apostolico Vaticano, dinanzi |’ augu- 
sta presenza del Santo Padre, si é tenuta la Congregazione Generale dei Sacri 
Riti, nella quale gli Emi e Rmi Signori Cardinali,i Rmi Prelati ed i Consul- 
tori teologi, componenti la medesima, hanno discusso e dato il loro voto sul 
dubbio delle virti in grado eroico nella Causa di Beatificazione e Canonizza- 
zione della Ven. Serva di Dio Lucia Filippini, Fondatrice e Superiora dell’ Isti- 
tuto delle Maestre Pie, dette, dal suo cognome, Filippini. 


Martedi 18 novembre 1924, presso l’ Emo Signor Cardinale Antonio Vico, 
Ponente della Causa di Beatificazione o Dichiarazione del Martirio dei Servi 
di Dio, Giovanni De Brebeuf, Gabriele Lalemant, Antonio Daniel, Carlo Gar- 
nier, Natale Chabanel, Isacco Jogues, Sacerdoti, nonché Renato Goupil e 
Giovanni de la Lande, Coadiutori, della Compagnia di Ges, si é tenuta la 
Congregazione Antipreparatoria, nella quale dai Revmi Prelati officiali e dai 
Consultori teologi si é discusso il dubbio, se consti del martirio, della causa 
del martirio e dei segni o prodigi dei medesimi Servi di Dio, che si asseri- 
scono uccisi in odio alla Fede. 


Martedi 25 novembre 1924, nel Palazzo Apostolico Vaticano, si ¢ tenuta 
la Congregazione dei Sacri Riti Ordinaria, nella quale al giudizio degli Ehi e 

Rmi Signori Cardinali componenti la medesima, sono state sottoposte le se- 
guenti materie: 


I. Introduzione della Causa di Beatificazione e Canonizzazione della 
Serva di Dio Maria della Solitudine Torres Acostu, Fondatrice dell’ Istituto 
delle Suore Serve di Maria, Ministre degli Infermi. 

II. Intorno alla revisione degli scritti della Serva di Dio Maria Emilia 
De Vialar, Fondatrice dell’Istituto delle Suore di S. Giuseppe dell’Apparizione. 


Martedi, 2 dicembre 1924, nel Palazzo Apostolico Vaticano, dinanzi al- 
l’Augusta presenza del Saniv Padre, si é tenuta la Congregazione Generale 
dei Sacri Riti, nella quale gli Fmi e Rimi Signori Cardinali con i Rmi Prelati 
Officiali e Consultori teologi, che la compongono, hanno emesso il loro voto 
sopra il dubbio, detto del tuto, per la solenne Canonizzazione del Beato Gio- 
vanni Battista Maria Vianney, Confessore, Parroco del luogo detto Ars, nonché 
sopra due miracoli, che si asseriscono da Dio operati per intercessione della 
Beata Maddalena Sotia Barat, Fondatrice della Societ& delle Suore del Sacro 
Cuore, i quali miracoli vengono proposti per la sua Canonizzazione. 


SEGRETERIA DI STATO 


NOTIFICAZIONE 


In seguito a domanda, si notifica che l’Unione Internazionale delle Leghe 
Cattoliche Femminili, di cui la Signora F. Steenberghe-Engeringh é attuale 
Presidente, é la sola Unione Internazionale Femminile che sia stata autorizzata 
ed incoraggiata dalla Santa Sede, e di cui gli Statuti siano stati approvati 
dalla medesima. 

Si richiama opportunamente su cid l’attenzione dell’Episcopato e del Clero 
cattolico. 


NOMINE 


Con Biglietti della Segreteria di Stato, il Santo Padre Pio XI, felicemente 
regnante, si 6 degnato di nominare: 


20 ottobre 1924. Gli Emi Signori Cardinali Aidano Gasquet, Francesco Ehrle 

e Luigi Sincero, Membri deila Sacra Congrega- 
zione Ceremoniale. 

30 lo» » L’Emo Sig. Card. Luigi Sincero, Membro della Pontificia 
Commissione per Vinterpretazione autentica del 
Codice di Diritto Canonico. 

’ 2 » Monsig. Pietro Pisani, Arciv. tit. di Costanza di Scizia, Con- 
suliore della medesima Pontificia Commissione. 

10 novembre 1924. Il Reviho Sac. Prof. Ernesto Ruffini e il Reviho P. Pietro 
Vidal S. I., Consultori della Suprema Sacra Con- 
gregazione del S. Officio. 

» » » Il Revino P. Alberto Vaccari 8. I. e il Revo P. Giovanni 
Battista Frey della Congregazione dello Spirito 
Santo, Qualificatori della Suprema Sacra Congre- 
gazione del 8. Officio. 


» > » Monsig. Alfonso Carinci, Consultore della 8. CO. del Concilio. 

14 » » L’Emo Sig. Card. Giovanni Bonzano, Membro della Sacra 
Congregazione dei Seminari e delle Universita degli 
Studi. 

29» » Monsig. Giuseppe Zaccarella, Pro-Segretario delle Letiere Latine. 


Con Brevi Apostolici, il Santo Padre Pio XI, felicemente regnante, si 6 
degnato di nominare: 
27 agosto 1924. Monsig. Enrico Quattrocolo, Prelato Uditore nel Tribunale 
della Sacra Romana Rota. 
14novembre » L’Emo Sig. Card. Giovanni Bonzano, Protettore delle Suore 
della Provvidenza in « Saint Mary of the woods », 
(Indiana, U.S. A.). 


Assistente al Soglio Pontificio: 
14 novembre 1924. Monsig. Carlo Falcini, Vescovo di S. Miniato. 


Protonotario Apostolico ad instar participantium: 
16 novembre 1924. Monsig. Emmanuele Diaz Calderén, dell’archidiocesi di An- 
gelopoli. 


Prelati domestici di 8. 8.: 


13 settembre 1924. Monsig. Patrizio L. Mahony, della diocesi di Nashville. 
29 ottobre » Monsig. Guglielmo Quinn, della diocesi di Lincoln (U.S. A.). 
6 novembre » Monsig. Pietro Stroomer, della diocesi di Harlem. 


12 » » Monsig. Carlo Curran, della diocesi di Indianapoli. 

13» »  Monsig. Alessandro Grigaitis, della diocesi di Sejny. 

” » » Monsig. Stanislao Rospond, della diocesi di Cracovia. 
ONORIFICENZE 


Con Brevi Apostolici, il Santo Padre Pio XI, felicemente regnante, si 
degnato di conferire: 
La Commenda dell’Ordine Piano: 


12 novembre 1924. Al sig. Francesco Giuseppe Reitz, della diocesi di India- 
napoli. 

Il Cavalierato dell’Ordine Piano: 
24 ottobre 1924. Al sig. Mohammed Agha, della citt& di Zagho in Mesopo- 


tamia. 
29 =» » Al sig. Emilio Claviez, della diocesi di Meissen. 
Y » » Al sig. conte Alessandro Datti, Guardia Nobile di S. 8. 


La Gran Croce dell’Ordine di San Gregorio Magno, classe civile: 
13 oltobre 1924. Al sig. conte Giuseppe Somssich de Saard (Ungheria). 
10 novembre » Al sig. conte Emmanuele Peretti dell:: Rocca, Direttore degli 
Affari Politici di Francia. 
La Commenda dell’Ordine di San Gregorio Magno, classe civile: 


17 maggio 1924. Al sig. Giovanni Singerberger, della diocesi di Milwaukee. 
13 ottobre » Al sig. Giulio Ullmann de Erény, dell’archid. di Strigonia. 
22 ” » Al sig. cav. Gabrio Frigo, della diocesi di Vicenza. 

28 =» » Al sig. cav. Giuseppe Vastapane, dell’archidiocesi di Torino. 
19 novembre » Al sig. Giuseppe Musso, della medesima archidiocesi. 


Tl Cavalierato dell’Ordine di San Gregorio Magno, classe civile: 
8 ottobre 1924. Al sig. Leonardo Van den Brooke (Olanda). 


16 » » Al sig. ing. Luigi Antonini, dell’archidiocesi di Milano. 
25 » » Al sig. avv. Enrico Ripert, della diocesi di Marsiglia. 

. » » Al sig. Edoardo Michiels, dell’archidiocesi di Malines. 

» » » Al sig. Edoardo De Koster, della medesima archidiocesi. 
29 =e » Al sig. Igino Busetti (Roma). 

+ » » Al sig. Natale Pinat, della diocesi di Grenoble. 

7novembre » Al sig. Pietro Gerardo Buskens, della diocesi di Harlem. 

» > » Al sig. Paolo Ludovico Ernesto Gigon, della diocesi di 


Amiens. 
17 o » Al sig. Giovanni Morsani (Roma). 
La Commenda dell’Ordine di San Silvestro Papa: 


4 ottobre 1924. Al sig. dott. Icilio Feliciani (Roma). 
29 =e » Al sig. ing. arch. Giuseppe Momo, della diocesi di Fano. 


Il Cavalierato dell’Ordine di San Silvestro Papa: 
18 ottobre 1924. Al sig. Ferdinando Mueller, dell’archidiocesi di Monaco e 


Frisinga. 

» . » Al sig. Stefano Bierner, della medesima archidiocesi. 

» » » Al sig. Antonio Schlueter, della medesima archidiocesi. 

29 =» » Al sig. Selim Effendi Djembart, del Vicariato Apostolico di 
Siria. 


17 novembre » Al sig. Edoardo Steyaert, dell’archidiocesi di Malines. 

MAGGIORDOMATO DI SUA SANTITA 


NOMINE 
Con Biglietti di S. E. Rtha Monsig. Maggiordomo, il Santo Padre Pio XI, 
felicemente regnante, si é degnato di nominare: 
Camerieri Segreti Soprannumerari di 8. 8.: 


31 ottobre 1924. Monsig. Ferdinando Ferrari, della diocesi di Guastalla. 
3novembre » Monsig. Ernesto Ferrario, dell’archidiocesi di Milano. 


5 » » Monsig. Tommaso Mika, della diocesi di Budejovice. 

» » » Monsig. Francesco Ondok, della medesima diocesi. 

» » » Monsig. Giovanni Budaf, della medesima diocesi. 

» » » Monsig. Edoardo Balestra, dell’archidiocesi di Ancona. 

» » » Monsig. Giuseppe Radicioni, della medesima archidiocesi. 
14» » Monsig. Giovanni Madej, della diocesi di Cracovia. 
15» » Monsig. Ferdinando Hrdy, della diocesi di Parenzo. 

» » » Monsig. Giorgio Hoeger, dell’archid. di Monaco e Frisinga. 
» > »  Monsig. Giovanni Bednarek, della diocesi di Breslavia. 

» » » Monsig. Giuseppe Bulowski, della medesima diocesi. 

» » » Monsig. Giovanni Enrico Hoogveld, dell’archidioc. di Utrecht. 
» > »  Monsig. Giuseppe Carlo Schrijnen, della medesima archidioc. 
18 » »  Monsig. Giuseppe F. Fraitzheim, della diocesi di Little-Rock. 
> » » Monsig. Agostino P. Gallagher, della medesima diocesi. 

» » »  Monsig. Guglielmo J. Carroll, della medesima diocesi. 

» » » Monsig. Gualtiero J. Tymin, della medesima diocesi. 
22 =» » Monsig. Michele Marmora, della diocesi di Assisi. 
24 =» » Monsig. Luigi Cammarota, della diocesi di Caltanissetta. 
25 »  Monsig. Elia Lutzu, della diocesi di Ozieri. 


Camerieri Segreti di Spada e Cappa Soprannumerari di 8 8.: 


23 gennaio 1923. Il sig. marchese Riccardo de Ghantuz Cubbe (Roma). 
6 novembre 1924. Il sig. conte Arturo de Marchant et d’Ansembourg, della dio- 
cesi di Ruremonda. 


» » » Il sig. conte Rodolfo de Marchant et d’Ansembourg, della me- 
desima diocesi. 
15 » » Il sig. barone Edmondo Raitz de Frentz, dell’archidiocesi di 
Colonia. 


Camerieri onore in abito paonazzo di 8S. S.: 


5 novembre 1924. Monsig. Giovanni Spannbauer, della diocesi di Budejovico. 
19S» » Monsig. Carlo Cesea, del Patriarcato di Venezia. 

Cameriere @ onore di Spada e Cappa Soprannumerario di 8. 8.: 
26 agosto 1924. Ii sig. Eduardo Fernandez Molina, dell’ archid. di Granata. 


Chierico della Cappella Pontificia: 
24 novembre 1924. Il Rev.do sac. Carlo Chiesa Bini. 


NECROLOGIO 


19 novembre 1924. Etho Sig. Card. Michele Logue, del titolo di S. Maria della 
Pace, Arcivescovo di Armagh. 

